Худбинлик - Баҳоуддин Нақшбанд ёдгорлик мажмуаси маркази\n2571 марта ўқилди.\nХудбинлик инсоннинг ўз “мени”ига тобеъ бўлишидир, қуллик қилишидир. Инсон ўз нафсини, ҳою ҳавасини, иста¬кларини Аллоҳга бўйсундирмаса, Унга қуллик қилмаса, Унга итоат эттирмаса, у худбиндир, худбинлик тўрига илингандир. Худбинликнинг асл маъноси ҳар ишда, ҳар бир ҳаракатда “Ўзим бўлай”, “Фақат менга бўлсин, менинг айтганим бўлсин”, “Бошқалар билан нима ишим бор” қабилида фикр юритиш ва шунга интилишдир.\nҲаётда худбинликнинг кўринишлари турли ҳолатларда намоён бўлади. Фараз қилинг, бирор ноёб нарсани харид қилиш ёки муҳим бир ишингизни битириш учун навбат кутиб турибсиз. Шу пайт олифталарча кийинган бир йигит қўлидаги калитини ўйнаб кириб келади-да, атрофидагиларга менси¬майгина кўз қирини ташлайди ва уялиб ё тортиниб ўтирмай, тўғри навбатнинг бошига юради. У навбатда соатлаб турган¬ларнинг норозиларча билдирган ҳақли эҳтирозларига ҳам, аччиқ-тизиқ дашномларига ҳам парво қилмай ишини тезроқ битирмоқчи бўлади. Чунки унинг хаста миясида биргина фикр: “Бошқалар билан нима ишим бор, менинг ишим битса бўлди, мен навбатда туришга мажбур эмасман!”\nЁки мана бу воқеага нима дейсиз: яқинда юмушим би¬лан машинада кетаётган эдим. Бирдан йўлни кесиб ўтувчи темирйўлнинг шлагбауми ёпилиб, қатнов бир неча дақиқага тўхтаб қолди. Йигирма чоғли машинадаги одам бир қатор саф тортиб, поезднинг ўтиб кетишини кутиб турибмиз. Шу пайт “Мерседес” минган бир йигит бошқалар қатори сафланиб ту¬ришга сабри чидамади шекилли, чап томонга ўтиб, қаршиданкеладиган машиналарнинг йўлига чиқиб олди ва тўғри шлагбаум томонга қараб юрди. Кўп ўтмай унинг худбинлиги қимматга тушди: поезд ўтиб кетди ҳамки, машиналар жойи¬да жила олмай ҳалак. Сабаби, бояги “Мерседес” ҳайдовчиси қаршидан келаётганларнинг йўлини тўсиб қўйган. Бунинг оқибатида қарши томондагилар йўл тополмай биз томон¬дагиларнинг йўлига ўтиб кетибди. Хулласи калом, торгина темирйўл ўтиш жойидаги машиналар “тўпалони” ярим соат¬ча давом этди. Бир кишининг худбинлиги натижасида қанча одам юмушидан кечикди, нечасининг асаби қон қақшади, қанчасининг дили хуфтон бўлди.\nКўпинча машина ҳайдовчилар худбинликда бошқа касб-дагиларни бир чўқишда қочиришади. Тўхташ жойига маши-нангизни қўйиб дўконга кирсангиз, бир худбин чиқиб ке-тишингизга жой қолдирмай машинасини қўйиб кетади. Ёки торгина йўлда қарама-қарши томондан келаётган икки ошна ҳаммани куттириб қўйиб, шахсий масалаларини муҳокама қилишга тушиб кетади, сиз эса қимматли вақтингизни со¬вуриб, уларнинг “суҳбати” тугашини кутишга мажбурсиз. Ёки айримлари қизил чироқ ёниб турганига ёки ўзгаларнинг ўтиши кераклигига қарамай, йўл беришни истамайди.\nХудбин одамдан яхшилик, меҳр-оқибат, одамгарчи¬лик, инсоф кутиш мушкул иш. У арзандасини ўқишга ёки ишга киритишда бунга ҳақли кишиларнинг риоясини қилиб ўтирмайди, барча воситаларини ишга солиб, ўз мақсадига эришади. У ўзининг минг сўм фойда кўриши эвазига давлатга, халққа миллионлаб сўм зарар келтиришдан ҳам қўрқмайди. У чет эллик манфаатпарастлардан озгина чўтал олиш учун юр¬тимизга ғаразли мафкураларнинг, зарарли маҳсулотларнинг, бузуқ эҳтиқодларнинг киришига дарвозани ланг очиб беради. У охири пул ёки амал илинжида ватанини, иймон-эҳтиқодини, халқини сотишдан ҳам ор қилмайдиган бўлиб қолади.\nХудбин кимса янги уй қураётганида кўпчилик фойдала¬надиган кўчадан юлиб қолишга уринади, оқавасини, тарно¬вининг сувини кўчага ёки қўшнисиникига чиқаришга ҳаракат қилади. Дўконининг пешайвонини кўчага чиқариб, одамлар¬нинг йўлини торайтиради, ўтишига қийинчилик туғдиради. Ўзидан илмда, касб-ҳунарда пешқадам бўлганлар билан хо¬лис рақобат қилиш ўрнига уларга душманлик қилишга ўтади, ҳатто касодга учратиш ёки жиддий зарар келтириш пайидан бўлади. У ночор ҳаммаҳалласининг илтимосини рад этади, муҳтож кишига ёрдамга ошиқмайди, қийинчиликка тушган би¬родарининг оғирини енгил қилмайди, бемор қариндошининг ҳолидан хабар олмайди. Худбин киши ярим кечаси мусиқани варанглатиб қўйишдан ийманмайди, уйидан чиққан ахлатни қўшнининг гулзорига улоқтиради, дўстининг ютуғидан асло қувонмайди. Худбин киши ҳатто хотинию фарзандларидан ҳам яхшилигини, ёрдамини, меҳрини қизғанади. Хулласи, худбин киши одамларга фойда келтириш ҳақида мутлақо бош қотиргиси келмайди. Чунки у худбин, манмансираган, кеккайган, унинг нафси, шайтони, ҳою ҳаваси одамлардан ўзини устун кўришга, уларни менсимасликка тинмай тарғиб этиб туради.\nХудбинлик оқибатида катта-катта хайрли ишлар амалга ошмай қолади, улуғвор лойиҳалар қоғозларда қолиб кетади, қанчалаб муҳим ишлар ўз аҳлларига, шу ишга муносиб одам¬лар қўлига топширилмайди. Бу дарднинг касридан давлат¬ларга, жамиятларга, халқларга жиддий иқтисодий ва мада¬ний зарарлар етади.\nДинимиз худбинликни, кеккайиш ва манмансирашни қаттиқ қоралайди. Чунки бу иллатлар Аллоҳ ёқтирмайдиган мутакаббирликка олиб боргани учун мусулмонлар булардан қайтарилган. Банда худбинлик, кеккайиш туфайли Аллоҳ та-олонинг азамати ва қудратига нисбатан исён қилган бўлади, Унга итоатсизлик кўрсатган бўлади. Ваҳоланки, Аллоҳ таоло бандаларини Ўз ҳузурида ҳамиша ҳоксор, итоатли, қуллик қилган ҳолда кўришни истайди. Худбин кимсада эса бу¬ларнинг акси бўлади. Ҳадиси қудсийда бундай дейилган: “Эй одам фарзанди, Менинг азаматимга (улуғворлигимга) бўйни эгилган кишилар орасидаги яратганларимга ман¬манлик кўрсатма! Кунларини Менинг ёдим (зикрим) билан ўтказганларнинггина намозлари қабул қилинади”.\nАбу Яъло Шаддод ибн Авсдан (розияллоҳу анҳу) ривоят қилинади: «Расулуллоҳ соллаллоҳу алайҳи ва саллам: «Оқил ўз нафсини доимо ҳисоб қилиб, вафотидан кейинги фойда берувчи ҳаёти учун амал қилувчи, ожиз эса ҳавойи нафсига тобеъ бўлатуриб, яна Аллоҳдан мағфират умид қилувчи ки¬шидир», деганлар (Имом Термизий ва Ибн Можа ривояти).\nХудбин бўлмаслик учун одамлар билан муносабатларда жуда эҳтиборли бўлиш лозим. Бошқаларнинг айбини улар ол¬дида ҳам, ортидан ҳам гапирилмайди. Агар ҳеч ким бўлмаса, бировнинг айбларини ўзига билдирса бўлади. Чунки Абу Ҳурайрадан ривоят қилинган ҳадиси шарифда: “Киши би¬родарининг кўзгусидир”, дейилган. Одамларга рад жавоби¬ни айтишдан, бефойда баҳслашиш, тортишиш ва муноқаша этишдан тийилиш зарур. Биродари билинишини истамай¬диган ҳолатлардан савол этмаслик, унга йўлиққан вақтда “Қаерга кетяпсиз?” деб сўрамаслик керак, балки у бораётган жойини билдиришни истамас.\nИмом Муслим ривоятидаги саҳиҳ ҳадиси шарифда: “Му¬сулмон мусулмонга дўст-биродар, унга зулм ҳам этмайди ва уни ўз ҳолига ташлаб ҳам қўймайди”, дейилган. Юқорида айтганимиздек, худбинликнинг охири кеккайиш, манманси¬раш, ўзини бошқалардан устун қўйишга олиб боради. Шун¬дан кейин эса кибрга, калондимоғликка бир қадам қолади.\nАбдуллоҳ ибн Масъуд розийаллоҳу анҳудан ривоят эти¬лади: “Икки нарсада ҳалокат мавжуд: манмансираш ва ноу¬мид бўлишда”. Умидсиз киши ҳеч қачон талаб қилмайди (ин-тилмайди.) Манмансираган киши муродимга етдим, деб гумон қилиб саъй-ҳаракат қилмайди. Чиндан ҳам манмансираш, худбинлик инсонни кибрга даъват қилади, зеро у кибрли¬ликнинг бир сабабидир. Манмансирашликдан кибр туғилади. Кибрдан эса жуда кўплаб офатлар вужудга келади. Кўплар ота-боболарининг насаби ва машҳурлиги, бойлиги ёки манса¬би билан кеккаяди. Булар асло фахрланишга. манмансираш¬га сабаб бўла олмайди.\nАбу Ҳомид Ғаззолий ёзади: «Кеккайишлик жумласи¬дан яна хато фикри билан кеккайишни зикр қилиш мумкин. Аллоҳ таоло хабар бериб айтади: “Қабиҳ амал қилган билан чиройли амал қилган баробар-тенг бўладими? Ҳақни ботил ва ботилни ҳақ деб билиш билан ҳақни ҳақ деб ва ботилни ботил деб билувчилар баробарми? Лекин ҳидоят ва залолат Аллоҳнинг қўлидадир”\n(Фотир сураси, 8-оят).\nБу дарднинг иложи бошқаларига қараганда қийин ва қаттиқроқдир. Зеро, бу дардга мубтало бўлган одам ўзининг фикри билан кеккаяди ва унга қойил қолади. У насиҳат этув-чининг насиҳатига қулоқ солмайди. У нажот деб эътиқод эт¬ган нарсани қандай қилиб тарк этади? Бу дарднинг умумий муолажаси шуки, бу дард соҳиби ўз фикрини доимо танқид- тафтиш этиши, фикрига ғурурланмаслиги лозим. Қуръони ка¬рим, Суннати набавия ёки далиллар шартларини ўзида жам қилган ақлий далилни ўзининг фикрига қатъий далил қилиб келтириши лозим. Бунга у илм аҳли мажлисларида иштирок этиш ва Қуръони карим, Суннат билимларида кўп тажриба ҳосил қилиш орқали етишади».\nХулласи калом, худбинлик, манмансираш мусулмонлар қайтарилган зарарли иллатлардандир. Унинг зарарини бар¬ча инсонлар ҳар қадамда, ҳар лаҳзада ўз тажрибаларида кўришади. мусулмонларимиз шу боис ҳам худбинлик, ман¬мансираш хасталигидан тезроқ қутулишлари, бу иллатлар¬дан узоқроқ юришлари лозим.


Зарур маслаҳатлар — Dilkashradio.com\nАссалому алайкум. Аёл оиласининг шифокори, тикувчиси, ошпази, тозалик фариштаси, болаларининг устози ва турмуш ўртоғининг энг ишончли ёрдамчиси бўлиши лозим. Бундай вазифаларни зиммасига олиш учун аёл ҳар томонлама билимли бўлмоғи лозим. Бугун сизнинг вазифангизни енгиллатиш мақсадида, оилада тез-тез учраб турадиган, соғлиқ борасидаги муаммоларни докторсиз қандай ҳал қилиш мумкинлиги ҳақида суҳбатлашамиз. Бу борада талайгина маслаҳатларимиз ҳам бор. Баъзи болалар тез-тез кўзларига говмижжа чиқишидан азоб чекадилар. Айниқса бу қиз болада бўлса, у бундан жуда ҳам ҳижолат тортади. Шундай пайтда ҳар қандай она фарзандига бу борада ёрдам беришни билиши керак.\nБунинг учун бир стакан қайнатилган сувга бир чой қошиқ қуритиб майдаланган очанка ўсимлигидан солиб, ўн дақиқага дамлаб қўйинг. Сўнг оғриган кўзингиз устига дамламага ботирилган тампонни қўйинг. Муолажа кунига икки-уч марта қўлланилади. Баъзан турли хил замбуруғлар туфайли, баъзан сифатсиз, синтетик хитой пайпоқлари-ю, оёқ кийимлари туфайли ўғил фарзандингиз оёғидан ёқимсиз ҳид келадиган бўлиб қолди. Буни турли хил усуллар билан ўзингиз даволашга ҳаракат қиласиз. Баъзан ҳаракатларингиз самара беради, баъзан эса йўқ. Шундай ҳолларда бизнинг маслаҳатимизни эслаб қолинг. Болангиз оёғини беда дамламаси билан ювинг. Беда таркибидаги хлорофилл оёқни ажойиб тарзда дезинфекциялайди. Агар беда топа олмасангиз, дорихоналардан хлорофилл эритмасини олишингиз мумкин.\nБунда 2-3 қошиқ суюқ экстрактни 4 литр сувга соласиз ва фарзандингиз оёғини унга тиқиб 15 дақиқа ўтиради. Кейин эса унинг оёқларини яхшилаб артиб, териси яхши нафас олиши учун пахтали пайпоқ кийдириб қўясиз.\nЖуда кўп аёллар семиришдан ва танасида ёғ йиғилаётганидан нолишади. Бундай пайтларда жисмоний машқлар энг самарали усул ҳисобланади. Ундан ташқари баъзи дамламалар танангиздаги ёғни тезроқ эритиб юборишга кўмаклашади. Бунинг учун 15 г итшумурт пўстлоғи, 10 г наъматак меваси, 15 г денгиз ўти, 8 г гулхайри барги, 15 г маймунжон барки, 15 г хўжағат барги, 10 г арчагул, 7 г қичитқиўт барги, 3 г қизилпойча барги ва 2 г дасторбош гулини яхшилаб аралаштирамиз ва 1 чой қошиқ аралашмани бир стакан қайнаган сувга солиб, дамлаб қўямиз. Ярим дақиқадан сўнг сиздириб, оз-оздан қултумлаб ичамиз.\nМуолажа жараёни бир стакан чойни ичишдан бошланади. Кейин аста-секин чой миқдорини ошириб, кунига уч стаканга етказамиз. Орадан олти ҳафта ўтгач, кунига бир стакандан уч маҳал овқатдан сўнг ича бошлайсиз. Кейин аста-секин бир кунда ичиладиган чой миқдорини камайтириб, бир стаканга келтирамиз. Жараён тугагач, ортиқча ёғ йиғилишининг олдини олиш учун бир стакандан ичиш тавсия этилади. Агар ҳафтада 2-3 марта ўт қўшилган иссиқ ванна қабул қилиб, ҳафтасига бир марта бутун баданни уқалатиш имконияти бўлса, муолажа муваффақиятли бўлади. Тез озиш учун эса бир неча кунга ош тузидан бутунлай воз кечиш керак. Тузсиз пархез нафақат қоматни сақлаш, балки саломатлик учун ҳам фойдали. Парҳез вақтида ҳар куни иссиқ ва совуқ сувни 15 сонияда навбати билан алмаштириб турган ҳолда 15 дақиқалик контраст душ қабул қилиш керак. Шундагина чиройли қоматга эга бўлиш мумкин.\nХар бир ишга Худонинг нуқтаи назари билан караш


Бозорга чиқсак, фалон сўм. » Новости Узбекистана сегодня: nuz.uz\nНовости Узбекистана → САЛОМАТЛИК → Бозорга чиқсак, фалон сўм.\n10-01-2018 16:36 0 730 Рейтинг0 Чоп этиш\nБозорга чиқсак, фалон сўм.\nБозор иқтисоди деб, кўпчилигимиз ёнғоқни камдан-кам истеъмол қиламиз. -Бозорга чиқсак фалон сўм, нарҳи осмонда дейишга шошилманг, чунки ёнғоқни килолаб олишингиз шарт эмас, грамлаб ҳам олса бўлади. Фақат вақти-вақти билан ёнғоқ истеъмол қилшни унутманг!\nЁнғоқлар 50-70% мой, 20% атрофида оқсил, оз бўлсада углевод ва тўқималарни ташкил қилади. Шунинг билан унинг оқсиллари инсоннинг протеин тузилмаларига жуда яқин, ўрни алмашмас (лизина каби) аминокислота товуқнинг тухумига қараганда кўп бўлиб, яхши ҳазм бўлади.\nЁнғоқлар таркибига кирувчи ёғлар инсоннинг юрак-қон томири тизими, тери ва соч соғлиғини таъминловчи енгил ё0 кислоталарини етказиб берадиган кучли воситадир.\nУмумна гўшт истеъмол қилмайдиган вегатарианлар учун ёнғоқлар гўшт ўрнини босади.\nЁнғоқларни батамомо барча витаминлар ва ҳатто иссиқлик таъсирида бузилувчи микроэлементлар билан бирга хом ҳолда истеъмол қилиш мумкин.\nЁнғоқлар жуда катта ҳажмда калорияга эга. 100 граммгина ёнғоқ киши организмига 700 калорияга қадар озуқа беради. Бу эса ўз шакли шамойилини ушлаб туришга ҳаракат қилаётган аёлнинг ярим кунлик рационинин ташкил этади.


Ал-Қоиданинг "Оқ минорат" сайтида эълон қилинган суратда қизил доира билан белгиланган шахс қирғизистонлик Усмон экани айтилади.\n“Оқ минорат”га кўра, Усмон Қирғизистоннинг Боткен вилоятидан бўлган. Усмон Сурияга боришга қарор қилишидан аввал ўз шаҳрида радикаллашган.\n“Яқингача у МДҲлик кўп ёшларга ўхшаб оддий, жоҳил ҳаёт кечирган”, дейилади “Оқ минорат” ҳикоясида. “Илм-маърифатдан маҳрум” маъносини англатувчи “жоҳил” сўзини 1960 йилларда мисрлик радикал Сайид Қутб оммалаштириган. Қутбнинг асарлари Ал-Қоидага ўз таъсирини ўтказган.\n“Оқ минорат” билдирувида Усмоннинг Исломга берилишига таниқли имом Абдували қори Мирзаев таълимоти роль ўйнагани айтиб ўтилади. 1995 йилда ғойиб бўлган Мирзаевнинг тарафдорлари имом Ўзбекистон махсус хизматлари томонидан ўғирлаб кетилганига ишонади.\nУсмон Қирғизистонда радикаллашган. Аммо Сурияга бориш истаги унда Москвага борганидан кейин пайдо бўлган. Усмон Россияга муҳожиратга боргани эҳтимолдан холи эмас.\n“У ерда у Суриядан келаётган янгиликларни, ким нима учун жанг қилаётганини, мужоҳидлар кимлигини, жиҳод нима эканлигини ҳар кун кузата бошлаган”, дейилади “Оқ минорат” ҳикоясида.\n“Оқ минорат”га кўра, Усмон Нусра таркибига кирувчи Катиба Сайфуллоҳ хорижий жангарилар гуруҳи аъзолари билан алоқага чиққан. Катиба Сайфуллоҳга чечен асос солган бўлиб, ҳозирда унга ўзбек жангари етакчилик қилади. Гуруҳ аъзолари орасида ўрта осиёликлар кўплиги айтилади.\n“Оқ минорат”нинг ёзишича, Усмон “яқин биродарларидан бири” батальон сафида жанг қилаётганини англаганидан кейин қатъий қарорга келган.\n“Оқ минорат” Усмоннинг туғишган акаси эмас, яқин дўстини назарда тутган. Усмонинг дўсти у билан бир шаҳардан бўлгани эҳтимолдан холи эмас. Ўтган йилнинг ноябрь ойида Қирғизистон расмийлари Боткен вилоятидан 34 одам Сурияга кетганини маълум қилган эди.\nСурияга кетишидан аввал Усмон Боткенга, ота-онаси олдига борган. Аммо уйдагиларига ўз режаси ҳақида лом-мим демаган.\n“Ёшларни кўпинча аэропорт ва авиакассаларда қўлга олишади ва ота-онасини чақиртиришади”, дейилади “Оқ минорат” ҳикоясида. Ҳикояда ёзилишича, Усмон Москва орқали Истанбулга етиб олган.\nМашқлар ва ўлими\nСурияда Усмон Туркия билан чегарага яқин ерда жойлашган лагерда машқлардан ўтган. Аммо уннинг “жиҳод қилиш” орзуси узоққа чўзилмаган: беш ойдан кейин ёш жангари илк жангидаёқ ҳалок бўлган.\n“Оқ минорат” хабарида Усмон “АҚШлик тренерлар тайёрлаган америкалик қўғирчоқлар билан” бўлиб ўтган жангда ҳалок бўлгани айтилади.\nНусра матбуот қаноти АҚШлик тренерлар тайёрлаган суриялик исёнчилардан иборат 30-дивизияни назарда тутган. 30 июль куни Нусра 30-дивизияга ҳужум қилди. Август бошида Ал-Нусра жангарилари дивизияга яна ҳужум қилиб, дивизиянинг айрим аъзоларини асир олди, айримларини ўлдирди.\n“Оқ минорат”га кўра, Усмон дрон ҳужумда ўлган. 30-дивизияга қилинган ҳужумга гувоҳ бўлган нидерландиялик жангарига кўра, Ал-Қоида гуруҳи ҳужум қилганидан кейин воқеа жойида дрон пайдо бўлган ва ҳарбий учоқларга координаталарни юборган. Жангарининг ёзишича, тез ўтмай амалга оширилган ҳаво ҳужумларида Нусранинг бир неча жангариси ҳалок бўлган.\nСуриядаги русча сўзлашувчи жангарилар орасида ҳалок бўлганларни олқишлаш удумга айланиб бормоқда.\nБундай мақтовлар „жиҳод“ ҳамда „шаҳидлик“ радикал ғояларига амалий мисол кўрсатиш орқали бошқалар учун ўрнак бўлишни кўзлайди.Бундай ташқари, улар биродари ўлгани учун ғам чекаётган жангарилар кўнглига таскин беради.\nУсмоннинг ҳикоясида Сурияга боришни истаётган бўлажак жангариларга маслаҳат ҳам бор. Хусусан, ҳикояда бўлажак жангариларга Истанбулга ўз шаҳарларидан тўғридан-тўғри бормаслик кераклиги уқтирилади.\nОзод Европа/Озодлик радиоси мухбири Жоанна Парасюк мақоласини инглиз тилидан Нодир Атаев таржима қилди.


Танишига тиғли жисм билан шикаст етказган аёлга нисбатан жиноий иш қўзғатилди\n2017 йилнинг 25 сентябрь куни тахминан соат 03:00ларда Р.У. Чилонзор тумани ҳудудида фуқаро Я.Р. билан ўрталарида келиб чиққан жанжал оқибатида, унга ўткир тиғли жисм билан тан жароҳати етказган. Бу ҳақда пойтахт ИИББ хабар берди.\nНатижада Я.Р. "кўкрак қафаси чап ярим томонига тешиб кирмаган санчиб-кесилган жароҳати" ташхиси билан Республика шошилинч тиббий ёрдам илмий марказига олиб борилган.\nМазкур ҳолат юзасидан Чилонзор тумани ИИБ ҳузуридаги Тергов бўлими томонидан ЖКнинг 109-моддаси 2-қисми (соғлиқни қисқа муддатга бузилишига олиб келган қасддан баданга енгил шикаст етказиш) аломатлари билан жиноят иши қўзғатилган.


Андижонда нарх-наво ўсмоқда\nТўлқин Кузатувчилар сўнгги вақтларда Андижонда баъзи истеъмол моллари, ёнилғи ва қурилиш материаллари баҳоси кескин кўтарилгани, бу ўзгариш Андижон фожеасидан кейин қўлланилган маъмурий чораларга боғлиқлигини айтмоқда.\n“Эзгулик” инсон ҳуқуқлари жамияти Булоқбоши тумани бўлими раиси Дилором Абдиеванинг сўзларига қараганда, баъзи маҳсулотлар нархи кўтарилиб кетиши ёки қўққисдан ёнилғи қўйиш шахобчаларида бензин бўлмай қолиши нотабиий ўзгаришлар бўлиб, ўтган йилнинг ёз мавсумида бундай ҳолат кузатилмаган.\n“Ҳозир шахобчаларда бензин йўқ. Ҳайдовчилар бензиннинг литрини 500 сўмдан (давлат баҳоси 335 сўм) қўлдан сотиб олишга мажбур бўляпти”, - деди Д.Абдиева.\nЖалақудуқ туманида яшовчи инсон ҳуқуқлари ҳимоячиси Улуғбек Бакиров ҳам вилоятда бензин танқислиги борлигини тасдиқлади. Аммо у ҳайдовчилар гапларига таяниб, бу ҳолат ҳар йили мустақиллик байрами арафасида юз беришини билдирди.\nЁнилғи танқислиги билан боғлиқ вазият фақат Андижондами ёки бутун водийда шундай ҳолат кузатиляптими?\nФарғоналик инсон ҳуқуқлари ҳимоячиси Абдусалом Эргашевнинг маълум қилишича, ҳозирча Фарғона вилоятида ёнилғи танқислиги сезилгани йўқ.\n“Аммо кечадан буён баъзи шахобчалар ёпилди. Эҳтимол тақчиллик бошланаётган бўлиши мумкин. Одатда ҳар йили шу пайтда пахта теримига тушишдан олдин ҳукумат эълон қилинмайдиган қарор чиқариб, хусусий машиналарга сотиладиган бензинни камайтиради”, - деди А.Эргашев.\nАндижондаги солиқ идораларидан бирининг ходими “Озодлик” мухбири билан суҳбатда айни пайтда ўзи яшаб турган ҳудудда бензин муаммоси йўқлигини билдирди.\n“Эзгулик” ташкилоти вакиласи Д.Абдиеванинг айтишича, ҳозир Андижонда уннинг нархи ҳам кўтарилган. Ўтган йили одамлар буғдойни 100 сўмдан сотиб олган бўлса, ҳозир 180 сўмдан харид қилмоқда. Мол гўшти 2400 сўмдан 3000 сўмга, қўй гўшти 2600 сўмдан 3600 сўмга кўтарилган.\nЖалақудуқлик У.Бакировнинг билдиришича, Андижон воқеаларидан кейин Қирғизистоннинг Қорасув шаҳридан Ўзбекистонга маҳсулот олиб киришга тўсиқлар бирмунча камайган. Аммо бу ижобий ҳолат кўпга чўзилмаслигидан хавотир бор.\nСуҳбатдошларнинг таъкидлашича, Андижонда қурилиш материаллари ҳам сўнгги кунларда кескин қимматлашиб бормоқда. Нархлар ўтган йил ёздагидан кескин фарқ қилади. Андижон воқеаларидан кейин аҳолига узоқ йиллардан бери берилмай келган маош ва нафақалар тарқатилди.\nФарғоналик инсон ҳуқуқлари ҳимоячиси А.Эргашев нарх-навонинг ўсиши маошлар берилишининг таъсири ҳам бўлиши мумкинлигини тахмин қилди.\n“Андижон воқеаларидан кейин йиллар давомида тўланмаган маош ва нафақалар берилди. Ҳатто чегараолди ҳудудларидаги аҳолига фоизсиз кредитлар бериш ҳоллари кузатиляпти. Муомалага бунча нақд пул чиқарилгандан кейин нархларнинг кўтарилиши табиий”, - деди А.Эргашев.


Тошкентда хорижга чиқиш паспортларини расмийлаштириш ишлари...\n05.01.2019 11:10 0 275\nТошкент шаҳрининг 11 та туманида 4 январдан хорижга чиқиш паспортларини расмийлаштириш ишлари бошланган. Бу ҳақда «Газета.uz» хабар бермоқда.\nЎзбекистон ИИВ миграция ва фуқароликни расмийлаштириш бош бошқармаси бошлиғи полковник Бадриддин Шорихсиевнинг маълум қилишича, Республиканинг беш вилоятида зарур ускуналарни ўрнатиш ишлари ҳали якунланмаган. Улар ҳам 7 январдан паспорт олишни истаган фуқаролардан ариза қабул қилишни бошлаши кутилмоқда.\nЭслатиб ўтамиз, фуқароларга чет элга чиқиш учун биометрик паспорт берганлик учун давлат божи энг кам ойлик иш ҳақининг 120 фоизи этиб белгиланган.\nБиометрик паспортлар Ўзбекистон Республикаси Вазирлар Маҳкамаси ҳузуридаги Давлат персоналлаштириш маркази томонидан 10 кун ичида расмийлаштирилади ва 10 йил давомида амал қилади.\nхорижга чиқиш биометрик паспорт


КЎП АЙТИЛДИ ВА ... ТЕЗ ҚАЙТИЛДИ - Ўзбекистон овози газетаси\nЎтган йилнинг баҳори адоғи ва бутун ёз давомида барча оммавий ахборот воситалари тўйларимиздаги ортиқча чиқимларга, дабдабабозликка чек қўйиш, тўйларни камчиқим ва тартибли ўтказиш ҳақида тинмай ёзишди. Ойнаи жаҳоннинг барча каналлари бу ҳақда кунаро кўрсатувлар намойиш қилди, фуқароларнинг фикрлари, таклифлари ўртага ташланди...\nКўплаб зиёлилар, оқсоқоллар билдирган фикрлардан келиб чиқиб, Олий Мажлис Сенати томонидан 2018 йилнинг 29 июнида «Тўй-ҳашамлар, оилавий тантаналар, маърака ва маросимлар, марҳумларнинг хотирасига бағишланган тадбирлар ўтказилишини тартибга солиш тўғрисида» қарор қабул қилинди. Унда тўйларда иштирокчилар сонини камайтириш, айрим тўйолди ва тўйорти тадбирларини қисқартириш ва бу борада маҳаллаларда кенг кўламли тарғибот ишлари олиб бориш орқали тўй ва бошқа маросимлардаги дабдабабозликларга чек қўйиш белгиланганди.\nҚарор қабул қилингач, барча ҳудудларда ҳокимликлар томонидан «намунали тўйлар» ташкиллаштирилди. Бу тўйларда кўпи билан икки юз эллик киши иштирок этди, ортиқча чиқимлар тўхтатилди. Келин ва куёвни кузатиб борадиган машиналар сони ҳам кескин камайтирилди.\nҲазорасп туман ҳокимлиги ташаббуси билан Питнак шаҳрида ўтказилган ана шундай «намунали тўй»ни матбуотда ёритдик. Шу тўйга бош бўлган маҳалла фаоллари эндиликда барча тўйлар шу зайлда, яъни кўпи билан икки юз эллик киши иштирокида ўтиши ҳақида қатъий фикрларни айтишди. Тўй эгалари бундан мамнунлигини яшириб ўтиришмади. Мазкур тўй тарғибот сифатида оммавий ахборот воситаларида роса ёритилди.\nЁшлар иттифоқининг вилоят бўлими ҳам бу ишда ташаббускорлардан бири бўлди. Айнан ушбу ташкилотда ишлайдиган ёш ходимнинг «бахт тўйи» шу тахлит намунали ташкил қилинди. Бу тўй ҳам вилоятдаги ойнаи жаҳон»ларда роса тарғиб қилинди.\nБундан кўпчилик, айниқса, аҳолининг ижтимоий муҳофазага муҳтож қатлами хурсанд бўлганди. Намуна тарзида ўтказилган тўйларга ҳавас қилган айрим фуқаролар шу тахлит тўйларни ташкиллаштирдилар. Бу ишларга ўз вақтида маҳаллалар фаоллари бош бўлишди ва албатта юқорига шундай тўйлар ўтказилаётгани ҳақида маълумотларни ҳам юборишди. Бу билан юқори орган қарори ижроси таъминланаётгани гўё кўз-кўз қилинди.\nКейин аста-секин ҳаммаси яна эски ўзанга кўчди – тўйлардаги дабдабабозлик қайта авж ола бошлади.\nБугун Ҳазораспдаги тадбиркорлар бир-бирларига баҳслашиб қурган саккиз юз, минг ва ҳатто ундан кўпроқ меҳмон сиғадиган тўйхоналар гуллаб-яшнамоқда. Негаки, элимизда кузнинг охири ва деярли бутун қиш тўйлар мавсумига айланган. Деҳқонлар экинларини йиғиб олишади, тўй учун бозорга солишади. Яна хориж давлатларида ишлаётганлар одатда қишда қайтишади. Тўплаган маблағларини эса тўйга сарфлашади.\nТўй мавсумида кўрдикки, шунча тарғибот, шунча ташвиқот ҳавога учган. Яна саккиз юз, минг кишига мўлжалланган тўйхоналарга навбат тирбанд. Яна дастурхонларни безашда бир-бировдан ўзиш пойгаси. Яна тўйларда бир эмас, икки ва ҳатто уч хонандани таклиф қилиш «тажрибаси». Яна ва яна шу эски «кимўзарлик».\nИшхонага келаётиб, хиёбонда келин-куёв ва уларни кузатиб келган ёшларга кўзимиз тушди. Кузатувчилар сони эллик нафардан кам эмас. Ўтаётиб, беихтиёр нимадир қарсиллаб синганидан ортга қараймиз. Маълум бўлишича, ёшлар келин ва куёв бахтли ҳаёти учун шампан виноси ичиб, қадаҳларни ерга уриб синдиришаётган экан...\nБундай масканларга ёндош кўча бошидан эса бемалол ўтишга қийналасиз. Келин-куёвларни кузатиб келган машиналар турнақатор. Тушга яқин хиёбонга бир йўла олти-етти келин-куёв бир вақтда келишганида эса йўлда машинада юришга эмас, оёқ босишга жой қолмайди.\nБу дабдабабозликлар шундоқ марказларда, ҳокимлик бинолари олдида бўлаётгани ажабланарли.\nИшхонамизга рўпара томонда ресторан жойлашган. Айрим кунлари бу ерда турнақатор турган бир хил марка, бир хил рангдаги қимматбаҳо машиналарни учратамиз. Айнан бир хил русум ва рангдаги 12 та машина. Уларда келин-куёв тенгқурлари келган ва шу ерда ёшларнинг ФҲДЁ бўлимида никоҳдан ўтгани муносабати билан банкет уюштиришади. Бу дабдабабозликнинг чиқими эса қишлоқ жойлардаги бундайроқ тўй харажатидан кўпроқ. Масъуллар эса ҳаммасига аллақачон кўз юмишган.\nКунда, кунора шаҳар кўчаларида сон-саноқсиз машина кортежларига кўзимиз тушади. Энг камида ўттизта машина келин-куёвни кузатиб келаётган бўлади. Йўл-патруль хизмати ходимлари эса бу кортежларни кўрганда тескари қараб туришади.\nБир вақтлар, аниқроғи, 1999 йилда тўйларимизни тартибли ўтказиш ҳақида қарор чиққанида маҳаллага келин-куёвни кузатиб борадиган машиналарга алоҳида муҳр босилган рухсатнома бериш тартиби жорий қилинганди. Энг кўпи билан бешта машинага. Қайси ҳайдовчи шундай рухсатномага эга бўлмаса, йўл-патруль хизмати ходимлари чора кўрарди. Одатда бундай тўйларда киракашлик қилиб, мўмай пул ишлашни орзу қилган ҳайдовчилар рухсатномасиз машинада тўй кортежида юргани учун мўмайгина жарима тўлагач, бошқа бу ишга жазм қилмасди. Ўз вақтида бу тартиб яхши самара берганди. Аммо вақт ўтиши билан бу амалиёт ҳам чок-чокидан сўкилиб кетди.\nНавбатдаги тўй мавсуми бошланди-ю, оммавий ахборот воситалари тўйлар ҳақидаги мавзуни ёпишди. Негаки, улар наздида қарор чиқди, энди ҳаммаси ўрнига тушади. Қарор ижроси учун масъуллар бу ёғини назоратга олишади.\nАфсуски, тўйларимизни камчиқим, тартибли, дабдабасиз ўтказиш ҳақида айтганларимиз бесамар кетгани маълум бўляпти.\nҚарор ижроси билан кучли, деган эски ҳикмат бор. Хўш, қарор ижросига масъуллар нега жим? Маҳалла оқсоқоллари, фаоллар қаерда? Улар ҳар куни тўйда. Масалан, тўйларни очиб беришни одатга кўра, айнан маҳалла раиси, фаоли, кўчабошиларга ишонилмоқда. Оқсоқол тўйни очиб бераётганидан мамнун эканини баралла эълон қилади. Тинчлик, серобчилик ҳақида гапиради. Аммо Сенат қарори ёдига келмайди, ортиқча исрофгарчилик, дабдабабозлик ҳақида гапирмайди. Машҳур бир қўшиқдаги «Ҳам айтади, ҳам қайтади» ибораси, афсуски, яна бир карра ҳаёт ҳақиқати бўлиб чиқяпти. Кеча тўйларни камчиқим қилиб ўтказиш ҳақида маъруза қилганлар бугунги дабдабали тўйларга бош-қош.\nНима ҳам деймиз? Мақолани ёзаётганимизда навбатдаги тўйга таклиф қилиб қолишди. Маҳалладошимиз келин туширяпти, тўй катта тўйхонада бўларкан.\nЭлатчилик, бормасак, мезбон хафа бўлади.\nМақолани тугатибоқ, тезда кийиндик. Тўйга боришимиз керак, ахир!


Асабларни тинчлантиришнинг 10 та усули - Darakchi\nСАЛОМАТЛИК 20.11.2013, 18:08\n3. Жисмоний машқлар билан шуғулланинг. Тушлик пайтида бошлиғининг сурати туширилган спорт анжомини муштлайдиган японлар эсингиздами? Ана шу японлар дунёдаги энг ишчан одамлар экани энди ҳеч кимга сир эмас, чунки улар асабий зўриқишдан халос бўлишнинг йўлини билади. Ушбу маслаҳат ўтроқ ишда меҳнат қиладиганлар учун жуда яхши. Нима билан шуғулланишни ўзингиз ҳал қиласиз. Бунда йога ҳам, рақслар ҳам, югуриш ҳам ва, ҳатто, ёстиқлар “жанги” ҳам ёрдам беради.\n10. Совуқ сувга ювининг. Ушбу маслаҳат асабий таранглик даражасини зудлик билан тушириш керак бўлган одамларга мос келади. Қизлар, “пардоз-чи?” деб сўраши мумкин. Бунинг қўрқинчли жойи йўқ, бўйнингизни ҳўл қўллар билан артинг, қўлларни тирсакларгача сувга солинг. Сув ўзи билан ғам-ташвишларни олиб кетиш ва тинчлантириш хусусиятига эга.


"Ўшдан Сурияга жиҳодга кетаётганлар сони ортмоқда" - BBC News O'zbek\n"Ўшдан Сурияга жиҳодга кетаётганлар сони ортмоқда"\nImage caption Қозоғистондан ҳам Сурияга жиҳодга кетганлар аниқланган.\nЎш вилояти Ички Ишлар Бошқармасига кўра, сўнгги пайтда Ўш ва Боткен вилоятларидан Сурияга 54 киши жиҳодга кетганлиги аниқланган.\nСурияга кетганларнинг орасида турли ёшдаги эркак ва аёллар бор. Куч тузилмалари жиҳодга жалб этаётганларнинг тобора кўпайиб бораётганини айтмоқдалар. Бундан ташқари, охирги кезларда тиббиёт ўқув юртларида билим олган қизларни ҳам Сурияга олиб кетиш уринишлари бўлаётгани ҳақида маълумотлар бор. Бу каби ҳаракатларни олдини олишда милиция диний уламолардан ёрдам сўради.\nМаълум бўлишича, бир қанча кишилар Сурияга қалбаки ҳужжатлар билан, исм–шарифларини ўзгартириб чиққанлар. Ўш шаҳар ва вилоят милициясининг бўлиб ўтган махсус йиғинида уларнинг сони ўсиш эҳтимоли борлиги маълум қилинди.\nЎш вилояти Ички Ишлар Бошқармасининг 10-бўлим раҳбари Жақипбек Зулпуев йиғинда қуйидагиларга тўхталди.\n-Бизга Сурияга кетгани айтилган 54 одамнинг рўйхати берилди. Ўша 54 одамнинг 32 нафари аниқланди, қолган 22 таси ўрганилмоқда. Сабаби, берилган фамилиядаги одамларни излаб кўрсак, ундай одамлар йўқ бўлиб чиқаяпти. Бу одамлар бошқа бир ўйланиб топилган исмлар билан қалбаки паспорт олиб кетишган. Бироқ, ҳозирги кунда ҳам уларни суриштирув ишлари давом этмоқда. 32 одамнинг 5 нафари Ўш шаҳридан, 17 таси Боткен вилояти ва 10 нафари Ўш вилояти фуқаролари.\nЖақипбек Зулпуевга кўра, исми – шарифи маълум одамларнинг орасида эркаклар билан бирга аёллар, ҳаттоки эр-хотинлар ҳам бор. Уларнинг кўпчилиги хорижга ишлагани кетди дейилмоқда.\n-Ҳар бир қишлоқдан Россияга, Қозоғистонга ва бошқа давлатларга ишлагани кетгани айтилаётган инсонларни, ўша ердаги ишлаш жойидан маълумот олгандан кейин аниқ бўлади. Улар телефон орқали яқинлари билан боғланишиб, қаерда юрганини айтишмаса, Сурияда ёки бошқа бир террорчи гуруҳларнинг лагерида юрганлигига ҳеч ким кафл бўла олмайди. Шу сабабдан, ҳар бир қишлоқда маҳаллий милиция бўлим ходимлари, қишлоқ раҳбарлари, имомлар, масжидда намоз ўқиган одамлар бор. Ўшаларнинг барчасидан илтимос қилар эдим, бу йўналишда ҳамкорликда иш олиб боришни. Акс ҳолда ижобий натижага эриша олмаймиз – дейди Жақипбек Зулпуев.\n"Студент қизлар ҳам олиб кетилмоқда"\nСурияга кетаётганларнинг сони кўплиги, шунингдек ҳамшира қизларни ҳам жанг майдонига жалб этиш ҳаракатлари қайд этилганини айтади Ўш вилоят Ички Ишлар бошқармасининг раҳбари Суйун Омурзақов.\n-Агар ҳудудда яшаган гумондор болалар, ёки келиб - кетган бир одамлар тўғрисида маълумотлар бўлса, милиция бўлимларига хабар берсангизлар. Биз тезкор чораларни кўрамиз. Сабаби, Сурияга бир одам кетиб, орқасидан иккинчи одамни эргаштиряпти. Биздаги маълумотларга қараганда, ҳозир Ўшда, Жалолобод ва Боткенда ўқиган ҳамшира қизларни Сурияга олиб кетгани тайёрлашмоқда экан. Қизларимиз у ерда кўп маош тўлар экан деб, алданиб қолишмоқда. Бу ердан Туркияга учоқ билан бориб, сўнгра Суриягача машина билан олиб кетишаяпти. Кейин, у ердан қизларни Қирғизистонга мажбурлаб қўнғироқ қилдириб: “Бу ерда яхши маош тўлар экан”, деб дўстларини ҳам чақиртиришар экан. Бу маълумотлар очиқланмаслиги керак эди, лекин биз бу маълумотларни зарур бўлганлигидан айтмоқдамиз. Ота – оналар қизлар, болаларга яхши қаранглар” – дейди Суйун Омурзақов.\nБугунги кунда долзарб муаммога айланган масала юзасидан, ҳуқуқ тартибот идоралари Ўш шаҳар ҳамда вилоят имомларини йиғиб, экстремистик ва радикал гуруҳларни аниқлашда кўмаклашишларини сўрамоқда. Вилоят қозиси Ниязали ҳожи Орипов бу каби иллатларга қарши биргаликда курашиш кераклигини айтади.\n-Биринчидан, қонунни бузганлар албатта жавоб беришлари керак. Иккинчидан, шариатни бузганлар Оллоҳ Таолонинг олдида жавоб берадилар. Биз радикализм исломда йўқ эканлигини, ислом экстремистик дин эмаслигини сабоқлар орқали тушунтириш ишларини олиб боришимиз керак. Бунга фақат диний уламолар эмас, жамиятдаги барча инсонлар биргаликда ҳаракат қилса, натижа бўлади деб ўйлайман. Биз маҳаллий масжиддаги имомлар орқали халққа тушинтириш ишларини олиб бормоқдамиз” – деди Ниязали ҳожи Орипов.\nМарт ойининг бошида Ўш шаҳрида Қирғизистон бош муфтийси иштирокида ўтказилган йиғинда ҳам шаҳардаги диний аҳвол мураккаб эканлиги қайд этилган эди.\nФеврал ойида Қирғизистон ҳавфсизлик хизмати Қорасув туманидан Сурияга отланаётган 7 инсонни қўлга олган. Қўлга олинганларнинг орасида, маҳаллий масжид имомининг муовини ҳам бор эканлиги айтилади.


Эксклюзив: Номи хотиралардан ўчаётган Андижон қурбонлари рўйхати\nАндижон воқеаларидан 9 йил ўтиб Бобур майдонидаги отишма чоғида ўлганларнинг аниқ сони ҳануз ноаниқ қолмоқда.\nФожиа гувоҳи Бахтиëр Мухторов ҳукумат ўқига учган ва расмий рўйхатга кирмаган 87 кишининг исм-фамилиясини аниқлаб, 2010 йилда Европарламентга тақдим қилган.\nБу йил Озодлик 2005 йилнинг кузида бўлган Олий суд маҳкамасида ўқиб эшиттирилган расмий рўйхатни илк бор эълон қилмоқда.\nШу кунга қадар 2005 йил 13-14 май кунлари Андижон шаҳрида бўлган қонли воқеалар чоғида қурбон бўлганлар сони ноаниқлигича қолмоқда.\nРасмий Тошкент тақдим қилган рўйхатда қурбонлар сони 187 киши, деб тақдим қилинган ва бу рўйхатнинг бир қисми 2005 йилнинг сентябрь-октябрь ойларида Ўзбекистон Олий судида бўлган маҳкамалар чоғида ўқиб эшиттирилган, холос. Рўйхат расмий матбуотда ҳам чоп этилмаган.\nҚуйида суд-тиббий экспертизадан ўтказилган Андижон фожиаси қурбонларининг судда ўқиб эшиттирилган расмий аудио-рўйхатни тинглашингиз мумкин.\n(Бу рўйхатда фақат экспертизадан ўтказилган 154 қурбоннинг номи келтирилган. Расмийлар эътироф этган яна 33 қурбоннинг исми-фамилияси Озодликка маълум эмас)\nОлий судда ўқиб эшиттирилган рўйхат\nФақат 2010 йилга келиб матбуотга фожиа қурбонларининг расмий рўйхатга қўшимча равишда тузилган илк ва ягона рўйхати воқеа гувоҳи, андижонлик қочқин Бахтиёр Мухторов томонидан тақдим қилинган. Қочқин 87 кишининг исми битилган бу рўйхатни 2010 йилда Европа парламентига тақдим қилган.\n- Шу кунгача Ўзбекистон ҳукумати 187 одам ҳалок бўлган, деб келган. Унга қарши бирор бир ташкилот, бирор-бир факт билан чиқмаган. Кўпи 1000 та, кўпи 500 та – ҳамма ҳар хил вариантни келтирган. Лекин ҳеч ким аниқ бир фактга асосланиб, бир нима келтирмаган. Биз “Андижон – Адолат ва Тикланиш” ташкилоти томонидан мониторинг ўтказиб, анкеталар тузиб, шу анкеталарни қирғиндан омон қолган муҳожирликда яшаëтган дўстларимизга тарқатдик. Шулардан 226 та анкета олдик. Шу асосда 87 кишининг номини аниқладик. Булар респондентларимизга таниш бўлган қурбон бўлганларнинг исм-фамилияси, - деган эди Бахтиёр Мухторов Озодлик мухбири билан 2010 йилда қурилган суҳбатда.\nШунингдек, 2010 йилда бедарак йўқолган 11 шахс номи ҳам аниқланган ва қуйида Озодлик ушбу рўйхатни муштарийлар эътиборига ҳавола қилади.\n("Андижон-Адолат ва Тикланиш" ташкилоти фаоллари тақдим қилган бу рўйхатни Озодлик бошқа мустақил манбалар орқали тасдиқлаш имконига эга бўлмади)\n1. Усмонов Дилшод\n2. Тешабоева Одинахон\n3. Арапов Ҳусниддин\n4. Хўжаев Баҳром\n5. Султонов Алишер\n6. Турғунова Рўзихон\n7. Якубов Рустамжон\n8. Абдулахатов Тўрахон\n10. Каримов Шомурод\n11. Нодиров Акрамжон\n12. Нишонов Адҳамжон\n13. Мамадиев Муҳаммадазиз\n14. Қўшоқов Абдулвоҳид\n15. Акрамов Абдураҳим\n16. Мамарасулов Абдулбоқи\n17. Мамажонов Музаффар\n18. Солиев Абдулбоқи\n19. Солиев Оятуллоҳ\n20. Мамажонов Мурод\n21. Нодиров Раҳматуллоҳ\n22. Мамаризаев Акмал\n23. Тиллабоев Абдуқаҳҳор\n24. Умаров Бобиржон\n25. Рустамов Комилжон\n26. Ибрагимов Низомиддин\n27. Мирзабоев Умид\n28. Ҳамиджонов Ўткир\n29. Мўминжонов Исмоил\n30. Қодиров Исҳоқ\n31. Алибоев Сайфулло\n32. Алибоев Абдуносир\n33. Алибоев Алишер\n34. Қобулов Илҳомжон\n35. Ураимов Абдуваққос\n37. Қўшоқов Абдулвоҳид\n38. Саматов Олимбек\n39. Юлдошев Паттоххон\n41. Аҳмедов Расулжон\n43. Жабборов Тўлқинхон\n44. Ёдгор Мамажонов\n45. Қўзиев Абдураҳмон\n46. Шокиров Шарифжон\n47. Маллаев Асқарали\n48. Санжар Рўзибоевич\n49. Қодиров Абдулҳофиз\n50. Зоҳидова Ҳидоятхон\n52. Мўйдинов Дилшод\n53. Муҳиддинов Умиджон\n54. Сайдуллаев Саидмурод\n55. Сайдуллаев Дилшод\n57. Қамбаров Баҳодир\n58. Ҳожиматов Абдувоҳид\n59. Исмоилов Муҳаммаджон\n63. Эргашев Ботиржон\n65. Раҳмонов Носиржон\n66. Асадуллаев Зокиржон\n67. Раҳмонов Ботиржон\n69. Низомжон Тимиров\n70. Саримсоқов Акмал\n72. Қаюмов Абдумажид\n73. Мадраҳимов Абдураҳмон\n74. Абдуллаев Абдуносир\n75. Умаров Алишер\n76. Каримов Позил\n77. Қўчқоров Улуғбек\n78. Қозоқов Нозимжон\n79. Каримов Дилшод\n80. Турдиев Азамжон\n81. Қобилов Илҳомжон\n83. Акбаров Ғайрат\n84. Солиев Аҳрор\n85. Аҳмедов Шукур\n86. Исоқов Шукрулло\n87. Режабов Обиджон\n1. Аҳмадқулов Азамжон\n2. Тўрабеков Замирбек\n3. Эгамов Абдувосит\n4. Алимов Эркин\n5. Исмоилов Муҳаммаджон\n7. Аҳмаджонов Ҳасан\n9. Ҳамзаев Ҳасан\n10. Мадумаров Машраббой


Интенсив неврология | 1-клиника Ташкентской медицинской академии\nИнтенсив неврология бўлими ТТА 9 бино 1 қаватида жойлашиб, неврология соҳасида кечиктириб бўлмайдиган асаб тизими ўткир касалликларни даволаш билан шуғулланади. Иш фаолияти давомида бўлимда 12000 ортиқ ўткир кечиктириб бўлмайдиган асаб тизимини зарарланиши билан кечадиган беморлар юкори малакали даво топган. Бўлим ходимлари даволаш ишларидан ташқари илмий изланишлар қилишади, халкаро илмий конгресс ва конфренцияларда катнашадилар ва Европанинг олди клиникаларида малакавий амалиётларини оширишади. Бўлимда ишлайдиган шифокорлар : 9 та невролог : улардан 2 таси тиббиёт фанлари номзоди , қолган шифокорлар эса олий ва 1 категорияга эга.\nШошилинч неврология бўлими даволаш ишлар бўйича рахбари - т.ф.д, профессор Муратов Фахмитдин Хайритдинович.\nИнтенсив неврология бўлимида шошилинч ҳолатдаги беморлар учун 10 та ўрин ажратилган.\nИнтенсив неврологии бўлими неврологияда шошилинч кечиктириб бўлмайдиган беморлар учун очилган.\nИнтенсив неврология бўлимида ишемик ва геморрагик инсультнинг ўткир давридаги беморлар, миелит, полирадикулоневрит,менингэнцефалит,энцефаломиелит, тутканок хуружлари, миастения ва бошка нерв системасининг ўткир шошилинч холатдаги беморларга тиббий хизмат кўрсатилади.\nИнтенсив неврология палаталари кроват олди кислород бериш системаларига эга ва бундан ташкари хаёт кўрсаткичларини бахолаш имкониятига эга бўлган (артериал кон босими, юрак кискариш сони,нафас олиш сони) текширувлар амалга оширилади. Бўлимда нерв системасининг ўткир шошилинч холатдаги беморларига ҳалкаро даражадаги ва шунингдек миллий рекомендация ва стандартларларга асосан интенсив терапия кўрсатилади.\nБўлимда хар куни логопед, ЛФК инструктори, нейропсихолог, диагностика хизмати мутахассислари хизмат кўрсатишади. Беморлар агар лозим бўлса кўрсатма асосида нейрохирургик стационарга кўчирилади ва шошилинч нейрохирургик ёрдам кўрсатилади.\nУльтратовуш и функционал диагностика группаси.\nБеморларда уйку артерияси хавзасида гемодинамикани ўзгартириш даражасидаги стенозларни аниклаш максадида БМКАЎБ билан даволанаётган беморларда доплерография текшириш амалиёти ўтказилади ва кўрсатма асосида ангионеврологик жаррохлик стационарига ўтказилади.\nИнтенсив неврология бўлими инсульт ўтказган беморларда, йўқолган функцияларни тиклашга қаратилган комплекс реабилитация чораларини ишлаб чиқилган. Интенсив неврология бўлимида биринчи суткадан беморларга нейропсихолог, логопед, даволовчи физкультура мутахассиси ва физиотерапевт иш бошлайди.\nХаракат сфераси реабилитацияси.\nХаракат реабилитация мутахассиси харакат бузилишларини хамма йўналишларини тиклашга қаратилган даво чораларини белгилайди. Буни амалга ошириш учун массаж, махсус ишлаб чиқилган даволовчи гимнастика усуллари орқали амалга оширади.\nНейропсихологик ёрдам инсульт ўтказган беморлардаги турли хил когънютив бузилишларни (хотира, фикрлаш , нутк, диккат бузилишлари ) диагностика ва реабилитация килиш, эмоционал муаммоларни коррекциялаш , нерв системаси ўткир шошилинч холатдаги беморларнинг кариндошларини беморга реанимация и интенсив даволаш даврида ва шунингдек неврология бўлимида рухий мадад бериш каби амалиётларини ўз ичига олади.\nЛогопед неврология бўлимига тушган беморлар даволанишнинг биринчи кунидан бошлаб даволаш ишларини олиб боради, нейроген дисфагия, нутк ва товуш бузилиши диагностикаси ва даволаш ишларини амалга оширади. Ютиш рефлексини кайта тиклаш ва нуткдаги камчиликларни даволаш, логопедик массаж ва махсус гимнастика беморларнинг шифохонага тушишларининг илк кунидан бошлаб амалга оширилади ва неврология бўлимида давом эттирилади.\nХар бир беморга буюрилган физик йигилмаладан иборат даволаш усуллари касалликни эрта тикланиш даврида харакат ва сезув бузилишларни тикланишига ердам беради,хужайраларда модда метаболизимни тиклайди ва бош ва орка мияда ,периферик асаб тизимда кон айланишини тиклайди.\nФизиотерапевтик усуллари огрикни ва яллигланишни даволаш,лимфодренаж таъсирини кучайтиради.Магнитотерапия ва микротокларни кўллаш асаб тизими ўткир касалликларини эрта тиклаш дарини кискартиради.\nИнтенсив неврология бўлими 2000 йил феврал ойида 2- Тошкент Давлат тиббиёт институти 1- клиникаси (хозирги Тошкент тиббиёт академияси 1- клиникаси ) қошида очилган. Бўлим ўткир неврологик беморларни касалликнинг ўткир давридан стабиллашгунича тиббиёт ёрдам кўрсатади. Бўлимга 2000 дан 2015йилгача Азизова Охиста Рихсиваевна бўлим мудири бўлиб ишлаган. Бўлим рахбарлигини профессор Асадуллаев Максуд Махмудович, доцент Нуритдинов Сайпитдин Нуритдинович, профессор Асланова Саодат Набиевна, профессор Рахимбаева Гулнора Саттаровналар бошқарган. 2000 йилдан бўлим ходимлари томонидан 4 та фан номзодлик диссертация ёқланган. 2015 йилдан бўлимни тиббиёт фанлари номзоди Садиков Рустам Анварович бошқаради.\n1988 йилдан 2007 йилгача асаб касалликлари кафедрасини РАМТН академиги, тиббиёт фанлари доктори, профессор Асадуллаев М.М. бошқарган. Профессор Асадуллаев М.М. ўзини илмий ишларини асаб тизимини яллиғланиш ва қон-томир тизими касалликларини ўрганишга бағишлаган, 6 фан доктори ва 29 фан номзоди тайёрлаган. Профессор Асадуллаев М.М. 7 монография нашр этган.\n1985 йилдан 1987 йилгача асаб касалликлари кафедрасини Нуритдинов Сайпитдин Нуридинович бошқарган. Нуритдинов С.Н. илмий ишлари асаб тизимини ялиғланиш касаларини ўрганишга бағишланган. 2000 йилдан 2009 йилгача Нуритдинов С.Н. интенсив неврология бўлимини даволаш ишлари бўйича маъсул бўлиб ишлаган.\n2007 йилдан 2008 йилгача асаб касалликлари кафедрасини Асланова Саодат Набиевна бошқарган. Асланова С.Н. илмий ишлари асаб тизимини ревматик патологияси билан боғлиқ бўлган. Асаб касалликларни ревматик зарарланиши билан боғлиқ Ўзбекистон ва чет элда 317 илмий мақолалар чоп этилган.\n2008 йилдан шу кунгача асаб касалликлари кафедрасини Рахимбаева Г.С. бошқаради. Рахимбоева Г.С. илмий ишлари асаб тизимини ўткир ва сурункали касалликларини ўрганишга бағишланган. Кўп йиллардан бери Рахимбоева Г.С. Европа неврологлар ассоциациясини фахрий аъзоси хисобланади.\n2000 йилдан 2015 йилгача интенсив неврология бўлимини Азизова О.Р. бошқарган.Азизова О.Р. Узбекистон ва Европа давлатларида бош мия қон томир касалликларига бағишланган кўплаб илмий маколалар чоп этган.\nНерв системасининг ўткир касалликларини стационар даволаш.\nБош мия қон томир касалликларида метаболик ва қон томир терапиясини ўтказади.\nМиастения, полирадикулоневрит, энцефаломиелитли беморларда даволовчи плазмоферезни ўтказади.\nБрахиоцефал кон томирларини ультратовуш текшируви\nЭхоКС( Юрак УТТ)\nКорин бушлиги ва буйрак УТТ\nКон босимни суткали мониторлаш\nУткир асаб тизимини зарарланиши билан кечувчи касалликларга физиотерапия ва массаж кулланилади\nНейроген дисфагия диагностикаси ва даволаш\nИнсултга чалинган беморлар ва уларни якинларига рухий ердам курсатилади\n2015 йилда булимнинг шифокор-ординатори Мирдедаев Санжар асаб тизимида кечиктириб булмайдиган холатлар буйича Антверпен(Бельгия) шахрида малакасини ошириб келди.\nИнтенсив неврология булимида асаб касалликлари кафедраси билан хамкорликда илмий ишлар килинади.Булим фаолияти фактида 4 тиббиёт фанлар номзодлиги ёкланган.\n2002 ийлда Садиков Рустам Анварович «Кичик инсултларни баъзи бир патогенез,клиника ва даволаш усуллари»;\n2007 йилда Абдуллаева Нигора Умматкуловна «Ишемик инсултларда эндотелий фаолиятини бузилиши,ва уни тиклаш йуллари» ;\n2007 йилда Мусаева Юлдуз Алписовна «Цитокин статусни клинико-экспериментал тафсифномаси,тиклаш йуллари»;\n2011 йилда Ахматов Алимжан Мустафакулович «Экстракраниал кон томирлари деформациясидаги цереброваскуляр бузилишлар,даволаш ва диагностика йуллари»;\nИнтенсив неврология ходимлари мунтазам равишда халкаро конгресслар ва конференцияларда қатнашадилар. 2007 йилда НАБИ конгрессида Санкт-Петербург шахрида ўтказилган Садиқов Рустам Анварович иштирок этиб ”Кичик инсултлар патогенези, клиникаси ва даволаш усуллари” мавзусида доклад қилдилар. 2011 йил EFNS конгрессида интенсив неврология бўлими шифокори Абдуллаева Нигора Умматқуловна “Ишемик инсултлардаги эндотелиал дисфункцияси” мавзусида постер доклад билан иштирок этди. 2015йил Содиқов Рустам Анварович Милан (Италия) шаҳрида “Периферик фалажларни даволашда дофаминергик дори- воситаларини қўлланилиши” мавзусида постер доклад билан иштирок этди.\n-тиббий фанлари доктори профессор, илмий ишлар бўйича бўлим рахбари.\n-тиббиёт фанлари номзоди бўлим мудири\nТТА да инсульт мактаби\nКонгресс. “IAPRD” (Милан)\nШогирдлар устоз даврасида\nБизнинг аҳил жамоамиз


Ажрашиш ёқасида турган 4 оила яраштирилди\nТўрткўлда нотинч оилалардаги муаммо ва низоларни бартараф этиш, ажримларни олдини олиш, ажрашиш ёқасида турган оилаларни яраштириш масалаларига бағишланган тадбир бўлиб ўтди.\nУнда туман хотин-қизлар қўмитаси, тумани “Оила” маркази раҳбари, туман бош имом хатиби, туман мажбурий ижро буюроси бўлими давлат ижрочиси, маҳалла фуқаролар йиғинлари раислари, хотин-қизлар билан ишлаш ва оилаларда маънавий-ахлоқий қадриятларни мустаҳкамлаш бўйича мутахассислар, мутасадди ташкилотлар раҳбарлари, низоли, ажрашиш ёқасида турган оилалар вакиллари иштирок этди.\nМамлакатимизда оилаларни мустаҳкамлаш, оилада маънавий муҳит барқарорлигини мустаҳкамлаш, оналик ва болаликни муҳофаза қилиш давлатимиз сиёсатининг устувор йўналишларидан бири экани таъкидланди.\nИштирокчиларга оилада юзага келаётган низолар, фарзанд тарбиясида учраётган камчиликлар, қайнона-келин муносабатларидаги муаммолар оилани парокандаликка олиб келиши мумкинлиги, бундай ҳолатларнинг оғир оқибатлари хақида тушинтиришлар бериб ўтилди.\nТадбир давомида низоли ва ажрашиш арафасида турган 4 та оила вакиллари билан суҳбат ўтказилиб яраштирилди. Бир қатор оилаларни қийнаётган муаммолар жойида ҳал этилди.


Фарғона вилоятининг аксарият банкларида жўнатма пулларини бериш жума кунигача тўхтатилди. Банк ходимлари бунинг сабабини валютанинг тугаб қолгани билан изоҳламоқда.\nШундай операцияни амалга ошириб келаётган “Микрокредитбанк” акциядорлик тижорат банкларининг Қўқон шаҳар бўлимида одамлар турнақатор навбатда туришибди.\n«Турмуш ўртоғим Самара шаҳрида ишлайди, – деди ўз номига келган маблағни олиш учун навбатда турган аёллардан бири, – авваллари ЧПКдаги (Қўқон шаҳридаги жой номи) “ИНФИН” банкдан ўз пулларимизни олардик. Навбат худди шундай катта бўларди. Бугун ўша банкка борсак, жума кунгача пулларингизни бера олмаймиз, доллар тугаб қолди, дейишгани учун бу банкка келдик», – деди суҳбатдошим.\n“Микрокредит” банк олдидаги навбат катта эди. Мен ҳам мижоз сифатида қўриқлаш хизмати ходимларига учрадим.\n«Россиядан жўнатилган пулимни олмоқчи эдим», деган саволимга милиционер «Паспортингизни ксерокопия қилдириб чиқинг ва навбатга қўйинг, Навбатингиз келса чақирамиз», деди.\n«Паспортимни сизларга ташлаб кетиб, соат тўртларда келсам бўладими?», деган саволимга «Яхшиси, эртага вақтлироқ 8 ларда келиб навбат олинг, бугун барибир навбатингиз келмайди, 100 дан ортиқ одам пул олиш учун турибди, мана паспортлари», деган жавобни берди.\n«Ўғлим Россияда ишлайди, ҳар доим пул жўнатганда олишга қийналамиз, баъзи банклар эрта кел, индин кел, деб сарсон қилади. Бугун ҳам учта банкка бордик. Шунисида беришаётган экан, навбатда ўтирибмиз. Навбатимиз, адашмасам олтинчи ўнталикда», деди яна бир аёл.\nПаспортлар ўнтадан қилиб тахлаб қўйилган. Банкка 10 нафардан мижоз киритилаяпти. Қуёш тиғида, соя салқинсиз жойда ўтирган бу кишиларнинг баъзиларига навбат тегмай қолиши мумкин.\nБугун 22 июн ҳолатига кўра, долларнинг Ўзбекистон Марказий банки белгилаган курси сотиб олиш 2987 сўм, сотиш 2996 сўм, 00 тийин. Қора бозорда эса сотиб олиш 6050-6120 атрофида бўлса, сотиш 6180 сўм.\nМаълумот ўрнида шуни айтиш керак, республика банкларининг вилоятлардаги туман ва шаҳар бўлимларида чет эллардан, асосан Россия ва Қозоғистондан юборилган пул ўтказмаларини ўз эгаларига беришда ғирромликлар қилинади.\nВалюта эгаси банк ходимларининг «Бугун доллар тугаб қолди, эртага бир хабар олинг, ҳозир свет ўчиб қолди, компьютер ишламаяпти, вилоят ёки республика бизга пулингизни ташлаб бермаяпти, бир-икки кунда келинг» деган сўзларидан баъзида одам безор ҳам бўлиб кетади.\n«Кўп ҳолларда банкка келсак «доллар йўқ» деган баҳонани қилишади. Кейин у ёқдан (чет элдан. Таҳр.) пул жўнатган яқинимиз «пулни олдиларингизми?» деб телефонда сўраганда банкирларнинг жавобини айтсак, тутақиб кетишади.\n«Нега, мен жўнатган пулни ярим соат ичида олишга ҳақлисиз, улар бунақа ўйин қилишмасин» дея хуноб бўлишади», – дейди ўғлидан келган пулни олиш учун навбатда турган онахонлардан бири.\ndata-title="Чет элдан жўнатма пулларини олиш муаммога айланди" data-description="Фарғона вилоятининг аксарият банкларида жўнатма пулларини бериш жума кунигача тўхтатилди. Банк ходимлари бунинг сабабини валютанинг тугаб қолгани билан изоҳламоқда. Шундай ..." data-image="https://eltuz.com/wp-content/uploads/2016/06/rasm1587.jpg" data-url="https://eltuz.com/asosiy-mavzular/196359/" data-services="facebook,odnoklassniki,twitter,telegram" data-counter="ig">\nБоғчадаги болаларни ургани видеоси тарқалган, Жиззах шаҳрининг «Наврўз» номли 39-боғча тарбиячиси 37 яшар Моҳира Маматқулова ишдан бўшатилди. Уч нафар ...


Мутолаа завқи: 10 та энг сара китоб ҳақида | www.ziyouz.uz\nБош саҳифа Энг сара асарларМутолаа завқи: 10 та энг сара китоб ҳақида\nАслида қуйида саналган ҳар бир китоб ўз йўналишида энг яхши учталикка кирадиган китоблардан. Рўйхатдаги китобларнинг ҳар бири ҳақида икки оғиз гап билан бўлса ҳам изоҳ беришга, фикр-мулоҳазаларим ва хулосаларимни айтишга ҳаракат қилдим.\nMortimer Adler. How to read a book (Китоб қандай ўқилади?)\nКитобхон бўлишни истаган ҳар бир одам бу китобни ўқиши шарт. Китоб просто супер қўлланма. Ундан чиқарган иккита хулосам: 1) яхши китобни камида уч марта ўқиш керак; 2) одам ўзининг интеллектуал даражасидан юқорироқ китобларни ўқиши керак, яъни бу китобга тишим ўтмади деб ташлаб қўймаслик керак, акс ҳолда одамда ўсиш бўлмайди. Бу кўникма эса турникда тортинишни кўпайтириш учун ҳар куни машқ қилинганидек аста-секин машқ билан шакллантирилади.\nЕвгений Тарле. Наполеон.\nЯхши китоб ҳар ўқиганингизда ўзингиз учун нимадир янги нарса оладиган, кашф этадиган китоб. Бу китобни ҳар ўқиганимда таассуротларим янгиланаверган, ўзим учун янги кашфиётлар қилганман. Китобда Наполеон Бонопарт шахси, характери, ҳаёти, даврнинг ижтимоий-сиёсий вазияти жуда яхши очиб берилган. Муаллиф тарихчи академик бўлгани, китобни ёзишда кўп манбалардан фойдалангани, ёзиш тажрибаси катта бўлгани боис китоб ҳар қандай ўқувчини бошиданоқ ичига тортиб кириб кетади. Албатта ўқишни тавсия қиламан.\nMohandas Karamchand Gandhi. The Story of My Experience with Truth (Ҳақиқат билан тажрибаларим).\nАжойиб автобиографик асар. Маҳатма Гандининг болалиги, Лондонда ўқиган йиллари, Жанубий Африка Республикасида ва у ердан қайтиб Ҳиндистонда ишлаган йиллари, ҳаётий тажрибалари ажойиб услубда ёзилган. Гандининг шахс сифатида шаклланиш жараёнини кузатиш мумкин китоб орқали. Асар рус ва ўзбек тилларига таржима қилинган. Асар номи ўзбекчага “Менинг ҳаётим” деб таржима қилинган. Ўзбекча таржима яхши чиқмаган. Юмшоқ қилиб айтганда таржимон ва муҳаррир асар тилини силлиқлашга эринишган. Инглизчадаги услуб, сўз ўйинлари, маъно нозикликлари табиийки таржимада сезилмаган. Инглизчасини ўқишни тавсия қиламан.\nВладимир Познер. Прощения с иллюзиями.\nМуаллиф шахсига қизиққаним учун ўқиб чиққанман. Асар аввалига инглизча ёзилган экан. Кейинроқ русчага ўгирилган, аниқроғи қайта ёзиб чиқилган. Буни Познер ўзи асарда айтиб ўтган. АҚШ, Германия, Франция ва Россияда яшаш имкониятига эга бўлган муаллиф бу мамлакатлардаги ва ўзи борган бошқа давлатлардаги ижтимоий-сиёсий ҳаётни яхши таҳлил қила олган. Маданиятлардаги фарқлиликлар яққол мисолларда очиб берилган. Муаллифнинг воқеа-ҳодисалар ҳақидаги шахсий тажрибасидан келиб чиқиб ясаган хулосалари мен учун қизиқ туюлган. Асардан ўзим учун кўп нарса олганман.\nГадамер. Истина и Метод.\nКитоб муаллифи XX асрнинг йирик файласуфларидан. Герменевтика – талқин назарияси жуда яхши тушунтирилган. Соф илмий асар, кўпчиликка қизиқ бўлмаслиги мумкин, лекин ижтимоий фанлардаги илмий тушунчаларни қайта идрок қилишда катта ёрдам беради. Тарих, филология, социология йўналишларида илмий тадқиқот қилаётганларга ўқишни тавсия қиламан.\nSteven Pinker. The Language Instinct (Тил инстикти).\nСтивен Пинкер бугунги кунда АҚШда асарлари энг кўп ўқиладиган муаллифлардан. Бошқа китоблари ҳам машҳур. MIT профессори. Асосий йўналиши лингвистика. Китобнинг номидан кўриниб турганидек муаллиф тилга табиий инстинкт сифатида қарайди ва бу фикрни исботлашга ҳаракат қилади. Тил ва тафаккур муносабати жуда яхши таҳлил қилинган. Болалар қандай қилиб гапиришни ўрганиши масаласи ёритилган. Пинкернинг асосий ютуқларидан ва ёзиш услубидаги ўзига хос жиҳатлардан бири шуки, фикрларини асослашда жонли тилдан олинган мисоллардан жуда унумли фойдаланади. Матнларни бир тилдан бошқа тилган таржима қилиш масаласини ҳам қизиқарли қилиб таҳлил қилган. Асар кенг китобхонлар оммасига мўлжалланган. Русчага таржима қилинган.\nМурод Муҳаммад Дўст. Лолазор.\nКенг қамровли бадиий асар. Просто шедевр. Ўзбек тили имкониятларига шубҳа билан қарайдиган “ақлли”лар бир ўқиб чиқишини тавсия қилардим. Муаллифнинг ёзиш услуби ва ўта равон тили ҳайратланарли даражада зўр.\nAdeeb Khalid. Making Uzbekistan: Nation, Empire, and Revolution in the Early USSR\nАдиб Холид мен ўқиган муаллифлар ичида жуда чуқур таҳлил қобилиятига эга бўлган олимлардан. Марказий Осиё, хусусан Ўзбекистон тарихи, маданияти, тили, сиёсати ҳақида чуқур билимга эга одам деб биламан. Бу асар муаллиф катта ҳаётий ва илмий тадқиқот тажрибасига эга бўлгандан кейин ёзилгани учун ҳам аҳамиятлидир. Асарда илгари сурилган асосий фикрлардан бири шуки, замонавий Ўзбекистон давлати ва ўзбек миллати бу XIX охири ва XX бошларида шу ҳудудда яшаб фаолият юритган интеллегенциянинг ғояси ва меҳнатлари маҳсулидир деган фикрдир. Муаллиф бу фикрни асослай олган. Асар 8 та қисмдан иборат ҳар бирида алоҳида катта бир мавзу ёритилган ва таҳлил қилинган.\nШайх Муҳаммад Содиқ Муҳаммад Юсуф. Хислатли ҳикматлар шарҳи.\nАсар бешта жилддан иборат. Араб оламида машҳур Мисрлик тасаввуф шайхи Атоуллоҳ Сакандарийнинг (Искандариядан олинган) ҳикматли фикрларига шайх Муҳаммад Содиқ Муҳаммад Юсуф томонидан ёзилган шарҳлар. Бу асарни ўқиш ўқувчидан маълум тайёргарлик талаб қилади. Яъни унгача диний мавзуда китоблар ўқиган бўлиши керак. Масалан, кам деганда айни муаллифнинг “Ҳадис ва ҳаёт” туркумидаги китоблари ва “Руҳий тарбия” асарини ўқиган бўлса, бу китобни ўқиб тушуниши осонроқ кечади.\nОчиғини айтиш керак, шу кунгача ўзбек тилида ёзилган китоблар тилининг мураккаб ёки осонлиги нуқтаи назаридан даражалаб чиқилмаган. Яъни бадиий асарлар ҳам, илмий ва оммабоп китоблар ҳам даражаларга ажратиб таснифланган эмас. Инглиз тилидагидек китобларнинг адаптация қилинган вариантлари ҳам йўқ. Агар тилимизда ёзилган китоблар мураккаблиги бўйича даражаланса, мен “Хислатли ҳикматлар шарҳи” китобини энг юқори даражага қўйган бўлардим.\nСаҳиҳул Бухорий. Имом Бухорий тўплаган саҳиҳ ҳадислар жамланмаси.\nҲозиргача “Hilol Nashr” нашриётида “Олтин силсила” туркумида “Саҳиҳул Бухорий” тўпламининг 8 та жузи нашрдан чиққан. Ҳар бири 672 ёки ундан кўпроқ бетдан иборат. Бу тўпламнинг иккинчидан бошқа ҳамма жузлари ўқиганман. Биринчи ва олтинчи жузларини алоҳида меҳр билан ўқиганман. Биринчи жузнинг бошида ҳадис илми ҳақида, Имом Бухорийнинг ҳаёти, Ислом оламида, ҳадис илмида тутган ўрни ҳақида кўп фойдали маълумотлар берилган. Ундан кейин у киши тўплаган ҳадисларнинг арабча матни ва ўзбекча таржимаси, зарур ўринларда изоҳлар ҳам берилган. Олтинчи жузда “Тафсир китоби”, яъни Қуръон сура ва оятлари билан боғлиқ ҳадислар берилган. Улар оятлар маъноларини чуқурроқ тушунишга ёрдам беради.\nНима учун бу китобни биринчи ўринга қўйдим? Аввало, китобни ўқиб чиққан одам ўзи буни тушунади. Бухорийнинг ушбу тўплами “Жомеъус саҳиҳ” ҳам дейилади, яъни унда барча мавзулардаги ҳадислар жамланган. Ислом дини таълимотларининг асоси Қуръон ва ундан кейин ҳадис бўлса, бу китоб бутун Ислом оламида ҳадис тўпламларининг энг ишончлиси саналади. Бухородан чиққан олим зот тўплаб, мавзулар бўйича бобларга ажратиб чиққан ушбу ҳадислар тўпламига юзлаб шарҳлар ёзилган экан. Мана шу фактнинг ўзиёқ бу тўплам қанчалар аҳамиятли ва машҳур эканини кўрсатади. Афсуски, бу шарҳларнинг бирортаси ҳали бизнинг она тилимизга ўгирилмаган.\nБутун инсоният ҳаётини янги ўзанга буриб юборган Ислом динини тушунтириб берадиган, ўша давр муҳитини майда деталларигача очиб берадиган манба мана шу ҳадислар тўпламидир. Бу китоб ўзбекчага тўлиқ таржима қилинишининг ўзи ҳам халқимиз учун катта ютуқ. Тилимизда ёзилган, чоп этилган матнлар қанча кўп бўлса, миллатимиз, халқимиз учун шунча фойда.\nЁрқинжон Ҳайдаров, “Hilol Nashr” нашриёти муҳаррири\n← Аввалги Аввалги Николай Карамзин. Бечора Лиза (қисса)\nКейинги → Кейинги: Марҳабо Қўчқорова. Нурилла Чори ҳикояларида неомифологизм унсурлари


Газета Норма маслахатчи / 2015 год / № 21 / Хўжалик юритиш қоидалари\nХусусийлаштириш, монополиядан чиқариш ва рақобатни ривожлантириш давлат қўмитаси ташқи рекламани жойлаштиришга рухсат бериш тартиби тўғрисидаги низомнинг лойиҳасини (бундан буён матнда Лойиҳа деб юритилади) ишлаб чиқди. Бунга зарурат бормиди? «Реклама тўғрисида»ги Қонуннинг (25.12.1998 йилдаги 723-I-сон) 20-моддасига биноан ташқи рекламани жойлаштириш тартиби маҳаллий давлат ҳокимияти органлари томонидан белгиланади. Унга рухсатнома бериш эса, масалан, Тошкентда шаҳар ҳокимлигининг реклама-ахборот фаолияти бўйича комиссияси* (бундан буён матнда Комиссия деб юритилади) томонидан амалга оширилади. Бироқ «Тадбиркорлик фаолияти соҳасидаги рухсат бериш тартиб-таомиллари тўғрисида»ги Қонуннинг (20.12.2012 йилдаги ЎРҚ-341-сон) 16-моддасида белгилаб қўйилишича, ушбу тартиб-таомиллардан ўтиш тартиби Вазирлар Маҳкамаси томонидан тасдиқланмоғи керак. Ҳозирги кунда бизда ташқи рекламани жойлаштиришга рухсат беришни расамадга солувчи норматив ҳужжат йўқ. Бу кемтикликни қонун ҳужжатлари талабларига мувофиқ тўлдириш фурсати келди.\nУмуман олганда, Лойиҳа тадбиркорлик фаолиятини янада эркинлаштиришга, ташқи реклама ёрдамида маҳсулотни кўз-кўз қилиш ва ўтказишга қаратилган. Лойиҳада рухсат олиш йўлидаги ғов-тўсиқларни бартараф этувчи, рухсат олиш жараёнини енгиллаштирувчи қатор янгиликлар бор. Бугунги кунда хўжалик юритувчи субъектлар Комиссияга бир туркум ҳужжатлар тақдим этишлари лозим. Ана шу ҳужжатларни кўриб чиқиш, аниқ муддатлари бўлмагани сабабли, кўпинча чўзилиб кетади. Ҳолбуки, тадбиркор рекламани ўз маҳсулоти ёки хизматини тезроқ ўтказиш мақсадида жойлаштиради. Табиийки, бунда вақт бизнес ишининг ривожига ҳам, ютуғига ҳам таъсир этади. Лойиҳада рухсат бериш тартиб-таомилларининг аниқ муддатлари белгилаб қўйилмоқда – илгари бу нарса йўқ эди. Комиссия 7 кун ичида хўжалик юритувчи субъект ташқи рекламани жойлаштира оладими-йўқми, ҳал этмоғи керак. Агар бундай қилиш рад этилган бўлса, у шу хусусда қарор қабул қилинган санадан эътиборан узоғи билан 1 иш кунида, рад этиш сабаблари ҳам кўрсатилган ҳолда хабардор қилинмоғи шарт. Борди-ю, реклама тарқатувчи белгиланган муддат ичида ҳеч қандай жавоб олмаган бўлса, рекламасини жойлаштиравериш ҳуқуқига эга. Бунинг учун жавобгарлик ҳужжатларни кўриб чиқиш жараёнини чўзиб юборган Комиссия зиммасига юкланади. Айни ана шу банд ҳужжатларни кўриб чиқиш чоғидаги бюрократик ғов-тўсиқлардан тадбиркорларни ҳимоя қилиш учун киритилган.\nРеклама тарқатувчи ҳозирги пайтда эскизни тасдиқлатиш учун Комиссияга етарли миқдорда ҳар хил ҳужжатлар тақдим этиши керак. Моҳиятан олганда, бунга зарурат йўқ, чунки у бундай ҳужжатларни рўйхатдан ўтишда давлат органига топширган. Шу боис, ташқи рекламани жойлаштириш учун рухсат беришда тадбиркорларни ҳужжатларни такрор топширишдан озод этиш мўлжалланмоқда. Зарурати бўлганда эса Комиссия аъзолари уларни давлат рўйхатидан ўтказган, лицензия, сертификат ва бошқа ҳужжатлар берган органлардан талаб қилиб олиши ёки ана шу идораларнинг Интерактив хизматлар ягона порталида мужассам топган ахборот базасига мурожаат этиши мумкин.\nРеклама тарқатувчилар Лойиҳанинг мазмуни билан давлат порталида танишишлари мумкин. Улардан баъзилари мазкур ҳужжат юзасидан таклиф ва мулоҳазаларини билдириб улгурдилар ҳам. Бу таклиф ва мулоҳазалар умумлаштирилди ва инобатга олинди. Ҳозирги пайтда Лойиҳа тегишли идоралар билан келишиб олиш босқичида.\n*Тошкент шаҳрида ташқи рекламани жойлаштириш тартиби (Тошкент шаҳар ҳокимининг 26.12.2007 йилдаги 1148-сонли қарори билан тасдиқланган).


Sony Xperia Ear номли смарт-гарнитурани сотувга чиқаради - Terabayt.Uz\nSony Xperia Ear номли смарт-гарнитурани сотувга чиқаради\nSony компанияси шу йилнинг 18 октябрь куни Sony Xperia Ear номли ақлли гарнитурани сотувга чиқаради. Бу борада Sonymobile сайтида хабар берилган.\nSony Xperia Ear персонал ёрдамчи функциясини бажарадиган кичкина гарнитура ҳисобланади. У овозли буйруқларни аниқлаб, смартфон билан боғланади ва фойдаланувчига керакли маълумотларни тақдим қилади. Гарнитура Sony Agent технологиясини қўллаб-қувватлайди, унга яқинлик сенсори ўрнатилган. Мисол учун, гарнитура ўз эгасини жорий ишлардан чалғитмаган ҳолда, режалаштирилган ҳодиса ва топшириқларни эслатиб туриши мумкин.\nГаджет 29,5 x 15,2 x 25,2 мм ўлчамга эга бўлиб, бор-йўғи 6 грамм юк босади. У оғирлиги 31 грамм бўлган зарядлаш қурилмасидан қувватланади. Sony Xperia Ear NFC ва Bluetooth модулларини қўллаб-қувватлайди, IPX2 стандарти бўйича чанг ва сувдан ҳимояланган. Нархи – 194 доллар атрофида бўлиши ҳақида хабар берилган.


1910 Амударё тумани ҳокимияти 15/01/2019 30/01/2019 0\nАмударё тумани №______ 2019 йил «__» январь\nЎзбекистон Республикаси “Йўл ҳаракати хавфсизлиги тўғрисида”ги Қонунининг 13-моддасига ҳамда Ўзбекистон Республикаси Вазирлар Маҳкамасининг 2003 йил 31 январдаги 54-сонли қарори билан тасдиқланган “Транспорт воситаларини техник кўрикдан ўтказиш тартиби ҳақида”ги Низоми (Ўзбекистон Республикаси Қонун хужжатлари тўплами, 2003 йил, 1-2сон, 17-модда)га асосан ҳамда Қорақалпоғистон Республикаси Вазирлар Кенгашининг 2019-йил 07 январдаги 03-08/13-01/3-сонли мажлис баёни қарорининг ижросини таъминлаш мақсадида, “Маҳаллий давлат ҳокимияти тўғрисида”ги Ўзбекистон Республикаси Қонунининг 6-моддаси (Ўзбекистон Республикаси Олий Кенгашининг Ахборотномаси, 1993 йил, 9-сон, 320-модда)га асосан туманда барча хўжалик юритувчи субъектлар ва фуқароларга тегишли бўлган автомототранспорт воситаларини ва тиркамаларини мажбурий техник кўрикдан ўтказиш мақсадида\nбиринчи марта 2019 йил 1 мартдан 30 июнь оралиғида;\nиккинчи марта 2019 йил 1 сентябрдан 31 октябрь оралиғида;\nЮридик шахсларга қарашли бўлган транспорт воситаларининг техник кўриги 2019 йил 1 мартдан 30 июнь оралиғида;\nЖисмоний шахсларга қарашли бўлган транспорт воситаларининг техник кўриги 2019 йил 1 январдан 30 августь оралиғида ўтказилиши белгилансин.\n5. “Тараққиёт кўзгуси” газетаси бош муҳарририга (Ғ.Ешниязов) транспорт воситаларини мажбурий техник кўрикдан ўтказиш ишлари бошланганлигини ҳамда унинг боришини газета саҳифаларида ёритиб бориш тавсия қилинсин.\n6. Мазкур қарор “Тараққиёт кўзгуси” газетасида чоп этилсин ҳамда туман ҳокимлиги веб сайтига жойлаштирилсин.\n7. Туман ҳокимининг 2018 йил 14 феврал кунги 98-сонли қарори 2018 йил 31 декабрдан ўз кучини йўқотган деб ҳисоблансин.


Хозирги вақтда: 18 ноя 2019, 08:35\nСаҳифа 241 дан 248\n09 март 2017, 15:59\nМавзу: Улул азм пайғамбарлар\nЖавоб: Улул азм пайғамбарлар\nВа алайкум ассалом. «Сунний ақийдалар»да бир ривоят, «Мўминнинг меърожи»да бошқа ривоят келтирилган. Иккисининг ўртасида ҳеч қандай зиддият йўқ. Ҳатто баъзи уламолар барча расулларнинг улулазм бўлганларини айтиб ўтишган.\n09 март 2017, 15:43\nВа алайкум ассалом! Онажонингиз ўзларига атаб энди қўй сўймайдилар. Чунки қўй гўдак улғайгунча бўлган муддатда сўйилади. Сўйишдан мақсад эса – унинг эсон омон вояга етиб олишини таъминлаш. Энди эса онангизда бунга эҳтиёж қолмаган. Ақийқага сўйилган ҳайвоннинг гўштидан маълум қисмини ўша хонадон эга...\n09 март 2017, 15:40\nМавзу: Ҳурмат нима?\nЖавоб: Ҳурмат нима?\nВа алайкум ассалом. عَنْ أَنَسِ بْنِ مَالِكٍ يُحَدِّثُ عَنْ رَسُولِ اللهِ  قَالَ: «أَكْرِمُوا أَوْلَادَكُمْ، وَأَحْسِنُوا أَدَبَهُمْ». رَوَاهُ ابْنُ مَاجَهْ. Анас ибн Молик розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Фарзандларингизни ҳурматланг ва уларнинг одобини...\n09 март 2017, 15:39\nМавзу: Жарроҳлик йўли\nЖавоб: Жарроҳлик йўли\nВа алайкум ассалом. Агар турмушига зарари бўлаётган бўлса, жоиз. Валлоҳу аълам.\n09 март 2017, 15:38\nМавзу: Эр билан яқинлик\nЖавоб: Эр билан яқинлик\nВа алайкум ассалом! Аввал ҳомиладормисиз, йўқми, ҳақиқатда ҳам жимоъ мумкин эмасми, шуларни аниқлаб олинг. Агар мумкин бўлмаса, гуноҳкор бўлмайсиз. Валлоҳу аълам.\n09 март 2017, 15:37\nМавзу: Мен хато қилаяпманми?\nЖавоб: Мен хато қилаяпманми?\nВа алайкум ассалом. Турмуш қурмоқчи бўлган инсоннинг фарз амалларга бефарқ эканлигини билиб туриб ҳам турмуш қурган одам гуноҳкор бўлади. Валлоҳу аълам.\n09 март 2017, 15:35\nМавзу: Менга маслаҳат беринг\n09 март 2017, 15:33\nМавзу: Васила ҳақида\nБисмиллаҳир роҳманир роҳийм. Расулуллоҳ соллаллоҳу алайҳи васалламни ва киши ўзи қилган солиҳ амалини васила қилса бўлади. Васила – восита демакдир, яъни бирор нарсанинг ҳаққи-ҳурматидан бирор нарсани сўраш. Ибн Умар розияллоҳу анҳумодан ривоят қилинади: «Набий соллаллоҳу алайҳи васаллам дедилар: «У...\n09 март 2017, 15:32\nМавзу: Номаҳрам билан суҳбат\n09 март 2017, 15:31\nМавзу: Ғуслда узун сочлар масаласи\nВа алайкум ассалом. Ҳадиси шарифда «маълум бир қисми ювилади», дейилмаган. Жунубликдан аввал соч қандай ҳолатда бўлган бўлса ҳам, ғусл пайтида соч тагига сув етказилади. Сочи майда қилиб мустаҳкам ўрилган аёлларга енгиллик учун сочни ёзмай ғусл қилишга рухсат бор. Шунда ҳам сочнинг тагига сув тегиши...


24 июль, 2019, 19:57 1282\nМалайзия чемпионатида чиройли голлар муаллифига айланаётган Санжар Шоаҳмедов билан суҳбат.\nМалайзия чемпионатида тўп суриб барчанинг олқишига сазовор бўлган Санжар Шоаҳмедов чин маънода «Теренгану» жамоасининг энг яхши футболчиларидан бири бўлди. Ҳамюртимиз ўзига билдирилган ишончни оқлаган ҳолда мухлисларнинг ишончини қозона олди. Аҳамиятлиси, ўзбекистонлик ярим ҳимоячи ўз жамоаси таркибида бир-биридан чиройли голларни киритиш борасида бошқаларга намуна бўла олди. Унинг чиройли голлари эса ижтимоий тармоқларда роса «айланди» ва барчанинг эътиборини торта олди.\n- Санжар, охирги пайтларда сизни «Теренгану» сафида бир-биридан чиройли голлар ураётганингизни ижтимоий тармоқлар орқали видеоларда кўряпмиз. Айтинг-чи, буларга қандай эришяпсиз ёки у ерда чиройли голларни киритиш осонми?\n- Тўғри, охирги пайтларда «Теренгану» сафида кетма-кет голлар уряпман. Лекин бу ерда футбол ўйнаш ҳам, голлар уриш ҳам осон иш эмас. Ҳар томонлама қийин. Айниқса, Малайзия чемпионатида жисмоний томондан яхши тайёргарликка эга бўлишингиз керак. Малайзия футболини ўз кўзим билан кўрдим. Бу ерда одамлар футболга жуда ишқибоз ва стадионларда минглаб томошабинларни кўриш мумкин. Шунинг учун бу ерда ўйнаш ҳамма ўйлагандек енгил эмас, аксинча оғир. Иккиланмасдан айта оламанки, Малайзия футболининг савияси анча кўтарилган. Шу билан бирга у ерда гол уриш ҳам сиз ўйлагандек осон эмас. Ўйин давомида менда гол уриш учун вазиятлар бўляпти ва булардан унумли фойдаланяпман. Шунинг учун ҳам голлар уряпман.\n- Киритаётган чиройли голларингиз туфайли у ерда сизнинг рейтинингиз ошиб бормоқда ва бу сизнинг ташриф қозоғингизга ҳам айланмоқда. Шундай экан, сизга харидорлар ҳам кўпайиб боряптими?\n- Ҳа, тўғри, ураётган голларим чиройли чиқяпти. Бу билан шасхий статистикадаги кўрсаткичларим ҳам яхшиланиб бормоқда. Барибир бундай ўйинлар ва кўрсаткичларни мураббийлар ҳамда раҳбарлар, шунингдек, бошқа клуб вакиллари ҳам кўриб туришади. Кейинги фаолиятим ҳақидаги масала ноябрь ва декабрь ойларида ҳал бўлади. Малайзияда эса ички чемпионат энди тугади. Шу боис барча клублар кейинги режаларини тузиб чиқишади. Насиб қилса, менга ҳам харидорлар кўпайиб қолади.\n- Эътиборлиси, Малайзияга кўчиб ўтганингиздан кейин ўйинингизда ҳам ўзгаришлар бўляпти ва футболни жуда нозик дид билан ўйнаётгандек таассурот қолдиряпсиз. Шунинг эвазига ҳам сизнинг голларингиз жуда нафис ва дид билан уриляпти. Қизиқ, сизни у ерда нима ўзгартирди?\n- «Локомотив» жамоасида ўйнаб юрган пайтларимда ҳам голлар уриб юрганман ва уларнинг ораларида чиройлилари ҳам бўларди. Шу боис бундай ёқимли ҳолатлар мен учун давомли бўляпти. Малайзияда, айниқса, «Теренгану» клубида ўзимни жуда яхши ҳис қиляпман. Бу ерда яхши жамоа тузилган. Футболчилар билан ҳам муносабатларимиз аъло даражада, бир-биримиз билан жуда аҳилмиз. Боя айтиб ўтганимдек, менда ҳар бир учрашувда гол уриш учун имконият юзага келяпти ва ўз навбатида мен ҳам бундан самарали фойдалана оляпман. Шунинг эвазига ҳам чиройли, ҳам кетма-кет голлар урилмоқда. Юқорида айтганимдек, Малайзия чемпионати тугади, куни-кеча охирги ўйинимизни ўтказдик.\n- Сиздан айнан шу ҳақида сўрамоқчи эдим. Охирги турда етакчига қарши ўйинда 3:1 ҳисобидаги мағлубиятни 3:3 га айлантирдинглар. Буни қандай уддаладинглар?\n- Ҳа, охирги турда чемпионат етакчиси «Жохор Даърул Тазим» жамоасига қарши ўйнадик. Кучли клуб, шунга яраша, ушбу жамоанинг легионерлари ҳам кучли ва қиммат ўйинчилар. Табиийки, уларнинг савиялари ҳам баланд. Хабарингиз бўлса, яқинда ушбу жамоага мега юлдузлар келиб кетишди. Ривалдо, Давидс ва яна кўплаб жаҳон юлдузлари келиб мастер-класс ўтказиб, шоуда қатнашишди. Умуман олганда, етакчи жамоага қарши қийин ўйинни ўтказдик. Бу чемпионатдаги охирги учрашувимиз эди. 3:1 ҳисобида ютқазаётган пайтимизда охирида ҳисобни 3:3 га тенглаштира олдик.\n- Ўзингиз айтганингиздек, Малайзияда мавсум тугади, энди режалар қандай? Ёки яна бошқа мусобақа ҳам борми?\n- Ички чемпионат тугагани билан ҳали бу ерда бутунлай футбол мавсум ниҳоясига етгани йўқ. Адашмасам, 3 ёки 4 августдан Малайзия Кубоги мусобақаси бошланади. Бу худди ўзимизнинг Ўзбекистон Кубогига ўхшаш турнир. 16 та жамоа тўрттадан гуруҳга ажратилади. Бу мусобақа октябрь ойигача давом этади. Ўша ойнинг охирида финал учрашуви бўлиб ўтади. Шундан кейин бир, бир ярим ойга таътилга чиқиб кетамиз.\n- Адашмасам, сиз мавсум давомида «Теренгану» сафида 8 та гол урдингиз. Бу борада анча салмоқли натижа кўрсатдингиз дейиш мумкин. Ўзбекистон чемпионатида ҳам шахсий натижаларингиз чакки эмасди. Статистикага қизиқиб турасизми?\n- 2015 йили «Локомотив» сафида 13 ёки 14 та гол ургандим. Албатта, статистикаларга қизиқиб тураман. Олдинги йили ҳам 5-6 та гол урганман. Тўғри, бу йил «Теренгану»да 8 та гол урдим.\n- Умуман олганда, «Теренгану» ўз олдига қўйилган вазифани қанчалик бажара олди?\n- Клубнинг вазифаси 5-6 – ўринлардан бирини эгаллаш эди. Чемпионатда эса 6-ўринни эгалладик. Лекин менимча, энг асосийси, чемпионатда жон сақлаб қолиш эди. Нимага деганда, Малайзия Суперлигасида ўйнаш жуда ҳам қийин. Турнир жадвалини кўриб чиқсангиз, 1-ўриндан 7-8 – ўринларгача бўлган клубларнинг орасидаги очколар фарқи у қадар катта эмас, кўп билан 3-4 очко фарқи бор. Шунинг учун кўплаб клублар бу ерда асосан Суперлигада жон сақлаб қолиш учун ҳам кураш олиб боришади.\n- Собиқ клубингиз «Локомотив»ни кузатиб бораётгандирсиз. Самвел Бабаян келгач, нимадир ўзгаради деб ўйлайсизми? Умуман, имкониятларини қандай баҳолай оласиз?\n- Албатта, собиқ жамоамни кузатиб бораман ва барча учрашувлари ва натижаларини кўриб тураман. Тўғри, биринчи даврадан кейин у ерда мураббий ўзгарди. Ҳар бир мураббийнинг ўзига яраша фалсафаси, режаси бор. Ниманидир ўзгартиради, ниманидир ўзгартирмайди. Ҳаммаси мураббийнинг ўзига боғлиқ. Қани кўрамиз, иккинчи даврада «Локомотив»да нималар ўзгариб, нималар ўзгармайди? Албатта, Самвел Бабаян ҳам «Локомотив»га яхши мақсадлар билан келган. Лекин ҳали «Локомотив» чемпионлик учун курашдан четга чиққани йўқ. Уларда ҳам имконият бор. «Пахтакор» билан у қадар катта фарқ ажратиб тураётгани йўқ. Айтмоқчиманки, «Локомотив»да ҳам чемпионлик учун курашда имконияти бор.\n- Миллий терма жамоамизнинг ЖЧ-2022 саралаш босқичидаги гуруҳи билан танишган бўлсангиз керак, бу борада нима дея оласиз?\n- Ҳа, қуръани кўрдим. Ўзингиз ҳам биласиз, ҳозирда Осиёда осон жамоанинг ўзи йўқ. Ҳар бир учрашув қийин бўлади. Осиёда ҳам миллий терма жамоалар кучайиб боришяпти. Лекин терма жамоамизнинг кейинги босқичга йўл олишига ишонаман.\n- Эктор Купер Малайзия чемпионатини кузатиб боради деб ўйлайсизми?\n- Купер Малайзия чемпионати ва унинг футболини кузатади деб ўйлайман. Чунки охирги пайтларда Малайзия футболи анча ривожланган. Умуман олганда, охирги пайтларда барча мамлакатларда футбол ўсиб боряпти. Таиланд, Вьетнам, Қирғизистон каби термалар ҳам халқаро майдонларда ёмон натижалар кўрсатишмаяпти-ку. Буни Осиё Кубогида ҳам кўрдик.


БЕФАРҚЛИК БАЛО КЕЛТИРАДИ — Zamaxshariy.uz\nАллоҳ таоло Қуръони каримнинг кўплаб оятларида ўзининг мўмин бандаларини жамият билан ҳамоҳанг яшашларига, инсонларнинг хурсандчилигига-ю қайғуларига шерик бўлишга ва шу билан бирга турли фитналарга бефарқ бўлмасликка тарғиб қилган. Жумладан, Қуръони каримнинг “Анфол” сурасида шундай дейилади:\nАбу Довуд Абу Зарр розияллоҳу анҳудан ривоят қилган ҳадиси шарифда Расулуллоҳ соллаллоҳу алайҳи васаллам: “Албатта, мендан кейин ёки келажакда менинг умматимдан бир қавм бўлур. Улар Қуръонни қироат қилурлар. Аммо у ҳалқумларидан нарига ўтмас. Улар диндан худди ўқ камондан чиққандек чиқурлар. Сўнгра унга қайтмаслар. Ана ўшалар одамларнинг ва ҳайвонларнинг энг ёмонидир. Улар Aллоҳнинг Китобига даъват қилурлар. Ҳолбуки, ўзларида ундан ҳеч нарса йўқ”, — деган муборак башоратлари ана ўша кимсалар учун эмасмикин?”,-деб уйлайсан киши. Чунки улар ҳам ўзлари ўйлаганидек “Аллоҳнинг буйруғига” чақирмоқдаю, аммо Аллоҳнинг буйруғидан нақадар йироқдадирлар.\nPrevious Post:ОГОҲЛИК ТИНЧЛИК ГАРОВИ\nNext Post:ВЕРТУВАЛ ЎЙИНЛАР ВАСВАСАСИ


Тажвид илми ҳарфлар асосига қурилган. Тажвид илмининг илк босқичи ҳарфлар талаффузини пухта ўзлаштириб олишдир. Шу сабаб аввал араб тилидаги ҳарфлар ва уларнинг талаффузини бирма-бир кўриб чиқамиз.\nАраб алифбосида 29 та ҳарф бор. Ундаги ҳар бир ҳарф алоҳида, сўз бошида, ўртасида ва охирида келган шаклларга эга. Ҳар бир ҳарфнинг ёзилиши унинг қандай вазиятда турганига боғлиқ. Ҳарфларнинг кўпчилиги (23 таси) ҳар икки томондан бошқа ҳарфларга қўшилиб ёзилади. Қолган 6 та ҳарф эса фақат бир томондан қўшилиб ёзилади.\nКўпчилик ҳарфлар имло нуқтаи назаридан бир-бирига ўхшаш шаклларга эга бўлиб, уларни фарқлайдиган белги уст ёки тагига қўйилувчи нуқталардир. Нуқталар сони бир, икки ёки учта бўлиши мумкин.\nАраб алифбосида ҳарфлар бошқа кўпгина халқларникида бўлгани каби бош ва кичик шаклларга эга эмас. Алифбодаги ҳарфлар қуйидагилар:\n-ا алиф(ун),ء -ҳамза(тун), ب -ба(ун),ت -та(ун), ث -са(ун), ج -жийм(ун), ح- ҳа(ун),خ -хо(ун), د -дал(ун), ذ-зал(ун), -ر ро(ун), ز -за(ун)ёки зай, س-сийн(ун),ش -шийн(ун), ص-сод(ун), ض-дзод(ун), ط -то(ун), ظ -зо(ун), ع -ъайн(ун), -غ ғойн(ун), ف -фа(ун), ق-қоф(ун), ك -каф(ун), ل-лам(ун), م-мийм(ун), ن -нувн(ун), ه- ҳа(ун), و-вав(ун), ى-йа(ун)\nҲар бир тил ўз нутқ тизимига эга. Араб ва ўзбек тилларида ҳар икки тил учун хос бўлган, бир хил талаффуз қилинадиган товушлар бор. Айни пайтда ҳар бирининг ўзигагина хос, бошқасида учрамайдиган товушлари ҳам бор. Биз ўз она тилимизда талаффуз кўникмасини гўдаклигимиздан ҳосил қилганмиз. Бироқ ўзбекча сўзлашиш кўникмаси араб тилида гапириш ёки арабча матнни ўқий олиш учун кифоя қилмайди. Арабча ҳарфларни тўғри талаффуз қилиш учун эса баъзи-бир янги кўникмаларни ҳосил қилиш керак бўлади.\nАлиф ( ا )\nАлиф – алифбонинг дастлабки ҳарфи. У ўзи алоҳида равишда бирон товушни билдирмайди. Алифнинг ёзув тизимидаги вазифаси унинг олдидаги, устида ёки тагидаги белги ва ҳаракатларга боғлиқ бўлади. Агар алифдан олдин фатҳа келса, чўзиқ “а" (аа) тарзида ўқилади. Шунингдек, алифнинг усти ёки остида ҳамза бўлса, у ана ўша ҳамза учун таянч вазифасини ўтайди. Алиф фақат ўн томондан бошқа ҳарфларга бириктирилиши мумкин. Мисоллар:\nٱلْكِتَابُ ، ثَوَابٌ ،ٱلرَّحْمَانُ ، حَالَ ، قَالَ ، بَأْسٌ\nإِنَّ رَبَّكَ لَبِالْمِرْصَادِ ، فَأَنْزَلْنَا بِهِ ٱلْمَاءَ\nАгар алифдан олдинги ҳарф йўғон ўқилувчи (тафхим) бўлса, у ҳолда алиф “а” эмас, балки “о”, деб ўқилади:\nقَالَ ، فِى ٱلْغَابِرِينَ ،ٱلظَّالِمِ ، خَلَقَ ، مِنَ ٱلصَّالِحِينَ\nҚуръони каримда алиф ҳарфининг миқдори 38285 тани ташкил қилади.\nҲамза( ء )\nМахражи – ҳалқумнинг энг қуйи қисми. Ҳамза товуш пайчаларида пайдо бўладиган жарангсиз, шовқинли, портловчи ундош. Унинг талаффузида товуш пайчалари ўзаро жипслашиб, вужудга келтирган жуда қисқа тўхталиш натижасида тўсилган ҳавонинг сиртга интилиши кучидан ажралади. Портлаб отилган ҳаво оғиз бўшлиғига ўтади ва шу аснода енгил томоқ қирилишини эслатувчи товуш талаффуз қилинади. Юмшоқ танглай кўтарилган, бурун бўшлиғига ўтиш йўли ёпиқ бўлади.\nЎзбек тилида бундай товуш йўқ. Бироқ унга яқин товушни араб тилидан ўзлашган баъзи сўзларнинг талаффузида учратиш мумкин. Масалан: “муаррих”, “масъул”, “маъмур” ва ҳ.к.\nٱلْحَمْدُ ، ٱلَّذِينَ ، ءَاتَي ، ءَامِّينَ ، أَصْلَحَ ، إِهْدِنَا ، فَأْتُوا\nفَأْوُوا ، فَأْذَنُوا ، أَءُلْقِىَ ، أَءِنَّا ، يَنْأَوْنَ ، مَنْ ءَامَنَ\n" هَلْ أَتَى عَلَى ٱلإنْسَانِ حِينٌ مِّنَ ٱلدَّهْرِ لَمْ يَكُنْ شَيْئًا مَّذْكُورًا "\nҚуръони каримдаги ҳамза ундошиниг миқдори 28718 тадир.\nБа ( ب )\n“Ба” ҳарфи лаб ўртаси ундоши, жарангли. Талаффуз жараёнида икки лаб бир-бирига ёпишиб туради. Бу товуш ўзбек тилидаги “б” каби талаффуз қилинади. Бироқ, араб тилидаги “б” ўзбек тилидаги каби сўз ўртаси ва охирида жарангсизлашмайди, яъни “п”га айланмайди. Масалан:\nبَرِئَ ، بَصَلِهَا ، بَرْقٌ ، بِهِمْ ، بِسَاحَتِهِمْ ، يَبْتَغُونَ ، مَآبٍ\nوَإِلَى رَبِّكَ فَارْغَبْ ، لاَ نُكَذِّبُ بِآيَاتِ رَبِّنَا\nҚуръони каримда “ба” ҳарфи 11490 марта такрорланиб келган.\nТа ( ت )\nМахражи – тил учи ва олдинги икки тиш туби. “Та” танглай олди товуши, тиш ортида талаффуз қилинади, жарангсиз. Ўзбек тилидаги “т” каби талаффуз қилинади. Мисол:\nتَتَوَفَّاهُمْ ، كِدتَّ تَرْكَنُ ، تَأْكُلُونَ ، تَشْرَبُونَ ، تَجْرِى ، جَنَّاتٍ\nقُلْ تَعَالَوْا أَتْلُ ، هَلْ تَنْقِمُونَ ، بَلْ تَأْتِيهِمْ\nҚуръони каримдаги “та” ҳарфининг миқдори 12864 тани ташкил этади.\nСа( ث )\nМахражи – тилнинг икки тарафи ва олдинги икки устки тишлар ораси. Танглай олди сирғалувчиси, жарангсиз, шовқинли. У устки ва остки тишлар ўртасида талаффуз қилинади. Бундай товуш ҳозирги замонавий ўзбек тилида йўқ. Уни талаффуз қилишда тил учи тишлар орасига жойлаштирилади ва у юқоридаги тишларга маҳкам жипслашиб туради. Шунда тил учи билан пастки тиш орасида кичик тирқиш қолади. Нутқ аъзоларининг шундай ҳолатида “са” куч билан талаффуз қилинади. Масалан:\nأَثْخَنْتُمُوهُ ، إِنْ يَثْقَفُوكُمْ ، لَبِثْتُمْ ، أُورِثْتُمْ ، ثَالِثُ ثَلاَثَةٍ\nأُنْثَى ، مِنْ ثَمَرَةٍ ، يَوْمَئِذٍ ثَمَانِيَةٌ ، أَمْثَالُكُمْ ، هَلْ ثَوِّبَ\n“Са” ҳарфининг Қуръони каримдаги миқдори 1414 тадир.\nЖийм ( ج )\nМахражи – тил ўртаси ва унинг рўпарасидаги танглай. “Жийм” танглай ва тил олди ундоши, жарангли, шовқинли товуш. У ўзбек тилидаги “ж” ҳарфининг талаффузига тўлиқ мос келади. Масалан:\nٱجْتَنِبُوا ، تَجْرِى ، تُجْزَوْنَ ، حَاجَجْتُمْ ، يُنْجِيكُمْ ، مَنْ جَاءَ\nأَوْ كَظُلُمَاتٍ فِى بَحْرٍ لُّجِّىٍّ ، وَ جِهَادٍ فِى سَبِيلِهِ\nҚуръони каримда ушбу ҳарф 3317 марта такрорланиб келган.\nҲа ( ح )\nМахражи – ҳалқум ўртаси. “Ҳа” ҳарфи бўғизнинг ҳалқум қисмида пайдо бўлувчи жарангсиз, шовқинли, сирғалувчи ундош. Унинг талаффузида бўғиз мушаклари таранглашиб, бир-бирига яқинлашиб келади. Улар жуда тиғизлашади ва натижада ўртада тор йўлак ҳосил бўлади. Ташқарига отилаётган ҳаво ана ўша тор йўлакдан ўта туриб, мускуллар устидан “сирғанади”. Натижада жарангсиз шовқин тарзида “ҳа” ундоши талаффуз қилинади. Бунда товуш пайчалари мустаҳкам, юмшоқ танглай кўтарилган, бурун бўшлиғига олиб борувчи йўл берк бўлади. Хуллас, ушбу ҳарфни талаффуз қилиш жараёнида барча нутқ аъзолари таранглашган ҳолатда бўлади.\nЎзбек тилида бундай товуш йўқ. Мисоллар:\nفَاصْفَحْ عَنْهُمْ ، سَبِّحْهُ ،ٱلْحَقُّ ، حَصْحَصَ ، وَ ٱنْحَرْ ، مِنْ حَسَنَةٍ ،ٱلْحَجَّ\nلاَ أَبْرَحُ حَتَّى ، غَفُورٌ حَلِيمٌ ، أَمْ حَسِبْتُمْ\nҚуръони каримда “ҳа” ҳарфи 4138 марта такрорланган.\nХо ( خ )\nМахражи – ҳалқумнинг энг юқори қисми. “Хо” шовқинли, жарангсиз, чуқур танглай орқа товуши. Бу ундош талаффузи ўзбек тилидаги қаттиқ “х”га тўлиқ мос келади. Масалан: “хабар”, “хос”, “хаёл”...\nيَخْرُجُونَ ،ٱخْرُجْ ، إِخْرَاجًا ، خَالِدِينَ ، خُلِقُوا ، خِلاَفَ ، خِلاَلٌ\nكُنْتُمْ خَيْرَ أُمَّةٍ ، مِنْ خَيْرٍ ، يَوْمَئِذٍ خَاشِعَةٌ\nМазкур ҳарф Қуръони каримда жами 2492 марта такрорланиб келган.\nДал ( د )\nМахражи – тил учи ва олдинги икки тепа тишнинг туби. Мазкур ҳарф танглай олди товуши, тиш ортида талаффуз қилинади, жарангли. У ўзбек тилидаги каби жарангсизлар таъсири остида ўз жаранггини йўқотмайди. Бинобарин, унинг “т”лашуви юз бермайди. Масалан:\nأَنْدَادًا ، مِنْ دَابَّةٍ ، دَكًّا دَكًّا ، دَرَجَاتٌ ،ٱلدِّينُ ، وَ عَدَّدَهُ\nٱشْدُدْ بِهِ أَزْرِى ، قَد دَّخَلُوا ، يُرِدْ ثَوَابَ ، قَدْ بَيَّنَّا لَكُمْ\nҚуръони каримдаги “дал” ҳарфининг миқдори 5991 тани ташкил этади.\nЗал ( ذ )\nМахражи – тилнинг икки тарафи ва олдинги икки устки тишлар ораси. У танглай олди сирғалувчиси, шовқинли, жарангли ундош ҳисобланади. Уни тўғри талаффуз қилиш учун нутқ аъзоларини “са”( ث ) ҳарфининг талаффуз қилиниши каби ҳолатга олиб келинади. Талаффуздаги ягона фарқ – товушнинг иштироки.Муқобил товуш ҳозирги замонавий ўзбек тилида мавжуд эмас. Мисоллар:\nذَرْهُمْ ، ٱلأَذْقَانَ ، ٱلْمُنْذِرِينَ ، مَحْذُورًا ، ذَلَّلْنَا ، عُذْتُ\nنَبَذْتُهَا ، ذِى ٱلذِّكْرِ ، إِذ ذَّهَبَ ، لِيُنْذِرَ ، مَنْ ذَا ٱلَّذِي ، سِرَاعًا ذَلِكَ\nرَبُّكُمْ ذُو رَحْمَةٍ وَاسِعَةٍ ، وَٱلذَّاكِرِينَ ٱللهَ كَثِيرًا وَ ٱلذَّاكِرَاتِ\nҚуръони каримда “зал” ҳарфи 4932 марта такрорланиб келган.\nРо ( ر )\nАраб тилида битта титровчи ҳарф мавжуд. У “ро” ҳарфидир. Махражи – тил учи ва қисман тил ўртаси. Мазкур ҳарф тил учининг қаттиқ танглайга мунтазам урилиб туриши жараёнида талаффуз қилинади, яъни “ро”нинг талаффузида тил учи титрайди. Ушбу ҳарф талаффузи ўзбек тилидаги “р”никига мос келса-да, бироқ араб тилидаги “ро” ўзбек тилидагига қараганда анча қаттиқ талаффуз қилиниши билан ажралиб туради ва араб тилидаги “ро”нинг айтилишида тил учи кўпроқ титрайди. Масалан:\nيَغْفِرْ لَكُمْ ، ٱلرِّجَالُ ، شَهْرُ رَمَضَانَ ، تَحْرِيرُ رَقَبَةٍ ، مُحَرَّرًا ، ٱلأَبْرَارِ\nٱلرَّحْمَانِ ٱلرَّحِيمِ ، وَٱصْبِرْ لِحُكْمِ رَبِّكَ ، غَفُورٌ رَحِيمٌ\n“Ро” ҳарфи Қуръони каримда жами 12401 марта такрорланган.\nЗа ёки зай ( ز أو زاى)\nМахражи – тил учи ва олдинги икки юқори ҳамда пастки тишлар ораси. “За” шовқинли, жарангли ундош. У танглай олдида пайдо бўладиган оддий тиш орти сирғалувчисидир. Ушбу ундош ўзбек тилидаги “з” ҳарфи каби талаффуз этилади. Масалан:\nأَزْكَى ، رِزْقًا ، فَعَزَّزْنَا ، أَنْزَلَ ، فَإِنْ زَزَلْتُمْ ، نَفْسًا زَكِيَّةً ، زَيَّنَ\nٱلْمِصْبَاحُ فِى زُجَاجَةٍ صلى ٱلزُّجَاجَةُ كَأَنَّهَا كَوْكَبٌ دُرِّيٌّ ، بَلْ زُيِّنَ\nУшбу ҳарфнинг Қуръони каримдаги адади 1599 тани ташкил қилади.\nСийн ( س )\nМахражи – тил учи ва олдинги икки юқори ҳамда пастки тишлар ораси. У шовқинли, жарангсиз ундош ҳисобланади. Ушбу ҳарф тишлар ортининг фаол иштироки билан пайдо бўладиган оддий танглай олди сирғалувчисидир. “Сийн” ҳарфининг талаффузи ўзбек тилидаги “с”никига мос келади:\nٱلسَّمَاءِ ، لاَ يُسْئَلُ ، تُسَاقِطْ ، مَسْطُورًا ، أَسَرُّوا ، يُسَبِّحُونَ\nعَسَى ، قَسَمْنَا ، سَوَاءٌ ،ٱلشَّمْسُ ، مِنْسَأَتَهُ ، رَجُلاً سَلَمًا ، سِرَاجًا\nوَ بَنَيْنَا فَوْقَكُمْ سَبْعًا شِدَادًا ، بَلْ سَوَّلَتْ لَكُمْ أَنْفُسُكُمْ أَمْرًا\nҚуръони каримдаги “сийн” ҳарфининг умумий миқдори 6010 тадир.\nШийн ( ش )\nМахражи – тил ўртаси. “Шийн” шовқинли ҳамда жарангли ундош. У тил олдида талаффуз қилинувчи танглай олди товуши. Мазкур ҳарф ўзбек тилидаги “ш” каби талаффуз қилинади. Мисоллар:\nفَبَشَّرْنَاهُ ،ٱشْتَرَاهُ ،ٱلرُّشْدُ ،ٱشْدُدْ ،ٱلْمَنْفُوشِ ، يُنْشِئُ ، فَمَنْ شَهِدَ\nحَتَّى يُحَكِّمُوكَ فِيمَا شَجَرَ بَيْنَهُمْ ، أُوْلَئِكَ هُمْ شَرُّ ٱلْبَرِيَّةِ\n“Шийн” ҳарфи Қуръони каримда 2421 марта такрорланиб келган.\nСод ( ص )\nМахражи – тилнинг учи ва олдинги икки тиш туби. “Сод” танглай олдида талаффуз қилинувчи тиш орти сирғалувчиси, шовқинли, жарангли ундош. Унинг талаффузида тил учи пастки тиш тизмасининг ички томонига бир оз тегиб туради. Тилнинг ўртаси қаттиқ танглайга қараб кўтарилади ва ҳаво ўтиши учун тор тирқиш ҳосил бўлади. Аъзоларнинг ана шундай ҳолатида ҳаво сирғалиши билан “сод” ҳарфи талаффуз қилинади. Бироқ, шуни эсдан чиқармаслик керакки, итбоқ (эмфатик, яъни кучли талаффуз қилинадиган) товушларда оддий ҳарфлардагига нисбатан ҳаво ўтиш йўли анча тор бўлади, тил ва бошқа барча аъзолар ниҳоятда таранглашади, ҳаво сирғалиб куч билан ташқарига отилади.\n“Сод” товуши ўзбек тилида мавжуд эмас. Мисоллар:\nحَرَصْتُمْ ، أَصْطَفَى ، يَصْطَفِى ، يَصْدُرُ ، تَصْدِيَةً ، فَانْصُرْنَا ، صِنْوَانٌ\nوَ لَمَنْ صَبَرَ ، عَلَيْهِمْ صَلَوَاتٌ مِّن رَّبِّهِمْ ، عَمَلاً صَالِحًا\nҚуръони каримдаги “сод” ҳарфининг миқдори 2072 тадир.\nДзод ( ض )\nМахражи – тилнинг ўнг ва чап ёнлари билан остки ҳамда устки озиқ тишлар ораси. Танглай олди товуши, шовқинли, жарангли, тиш орти портловчиси. У барча сифатлари билан “д” ҳарфига мос келгани ҳолда, биргина фарқ бор. У ҳам бўлса, “дзод”нинг талаффузида аъзоларнинг куч билан таранглашувидир. Яъни, тил учи танглай олдига тортилиб, қаттиқ жипслашади. Тил орқаси юмшоқ танглайдан узоқлашиб, ҳаво оқими шиддат билан ташқарига отилади ва “дзод” талаффуз қилинади. Талаффуз қилиш жараёнида бурун бўшлиғини танглай билан боғловчи тирқиш ёпиқ бўлади. Шу сабаб ҳаво оқими фақатгина оғиз бўшлиғи орқали ташқарига чиқади. “Дзод” ҳарфини тилнинг ўнг томонидан чиқариш нисбатан осонроқ саналади.\nБундай товуш ўзбек тилида йўқ. Мисоллар:\nمَنْضُودٍ ، مَنْ ضَلَّ ، مُسْفِرَةٌ ضَاحِكَةٌ ، وَٱلضُّحَى ، فَمَنِ ٱضْطُرَّ\nخُضْتُمْ ، وَٱخْفِضْ جَنَاحَكَ ، بَلْ ضَلُّوا عَنْهُمْ ، أَنْقَضَ ، وَلاَ ٱلضَّآلِّينَ\nٱللهُ ٱلَّذِى خَلَقَكُمْ مِنْ ضَعْفٍ ثًمَّ جَعَلَ مِنْ بَعْدِ ضَعْفٍ قُوَّةً ثُمَّ جَعَلَ مِنْ بَعْدِ قُوَّةٍ ضَعْفًا وَشَيْبَةً\nҚуръони каримда “дзод” ҳарфи 1687 марта такрорланиб келган.\nТо ( ط )\nМахражи – тил учи ва олдинги икки тиш туби. У шовқинли, жарангсиз, тиш орти сирғалувчиси. Унинг талаффузи “дзод” ҳарфиникига тўлиқ мос бўлгани ҳолда, жарангнинг йўқлиги билан фарқланади. Нутқ аъзоларининг ҳолати оддий тиш орти жарангсиз портловчиси “т”нинг талаффузи кабидир. Фарқ шуки, тил учи танглай олдига тортилганда қаттиқ жипслашади. Тил орқаси юмшоқ танглайдан узоқлашади ва шу лаҳзада ҳаво оқими шиддат билан отилиб чиқади. Ушбу ҳарфни талаффуз қилиш чоғида бурун бўшлиғининг йўлаги ёпиқ бўлади. Шу сабабли ҳаво оқими фақат бўғиз бўшлиғи орқали тўғри сиртга йўл олади.\nБундай товуш ўзбек тилида мавжуд эмас. Мисоллар:\nأَنْ يَطَّوَّفَ ، شَطَطًا ، تُشْطِطْ ، أَحَاطَتْ ، يَنْطِقُ ، فَإِنْ طِبْنَ ، مِنْ طِينٍ\nكَلِمَةً طَيِّبَةً ، بَلْ طَبَعَ ، طَيْرًا أَبَابِيلَ ، تَطْمَئِنُّ قُلُوبُهُمْ\nҚуръони каримда “то” ҳарфи 1276 марта такрорланиб келган.\nЗо ( ظ )\nМахражи – тилнинг икки тарафи ва олдинги икки устки тишлар ораси. Танглай олди ундошларидан, шовқинли, жарангли тиш орти сирғалувчиси. Талаффуз қилиниш услуби “сод” товушиники билан тўлиқ мос келади. Биргина фарқ – “зо” жарангли, “сод” эса жарангсиз ундошлар ҳисобланади.\nМазкур ундош ҳам ўзбек тилида мавжуд эмас. Мисоллар:\nظَهَرَ ، ظَلَمُوا ، أَوَعَظْتَ ،ٱلظَّالِمِينَ ،ٱلظَّانِّينَ ، يَنْظُرُونَ ، ظَاهِرَةً\nمَنْ ظَلَمَ ، فَلاَ يُظْهِرُ عَلَى غَيْبِهِ أَحَدًا ، بَلْ ظَنَنْتُمْ\n“Зо” ҳарфи Қуръони каримда 850 марта келган.\nъайн ( ع )\nМахражи – ҳалқум ўртаси. У портловчи ундошдир. Мазкур ҳарф бўғизнинг ниҳоятда таранглашиб жипслашгач, бир лаҳза тўхташидан сўнг бирданига бўшашуви оқибатида нафас кучи билан ташқарига отилган пайтда талаффуз қилинади. Бунда товуш пайчалари тўлқинланиб ҳаракатга келади. Юмшоқ танглай кўтарилиб, бурун бўшлиғига ўтиш йўли ёпиқ бўлади.\nأَنْعَمْتَ ، مِنْ عِلْمٍ ، سَمِيعٌ عَلِيمٌ ، وَ ٱلْعَادِيَاتِ ، عَلَى ، تَعْلَمُونَ\nوَ لاَ تَعْتَدُوا ج إِنَّ ٱللهَ لاَ يُحِبُّ ٱلْمُعْتَدِينَ ، أَمْ عِنْدَهُمُ ٱلْغَيْبُ\nҚуръони каримда “ъайн” ҳарфи 9405 марта такрорланиб келган.\nҒойн ( غ )\nМахражи – ҳалқумнинг энг юқори қисми. Шовқинли, жарангли, чуқур танглай орқа товуши. Бу ҳарфнинг талаффузи ўзбек тилидаги “ғ”га тўлиқ мос келади. Масалан:\nمِنْ غِلٍّ ، أَفْرِغْ عَلَيْنَا ، لاَ تُزِغْ ، فَسَيُنْغِضُونَ ، غَالِبِينَ ، وَ ٱسْتَغْفِرُوا\nوَ مَنْ يَبْتَغِ غَيْرَ ٱلإِسْلاَمِ دِينًا فَلَنْ يُقْبَلُ مِنْهُ ، عَزِيزٌ غَفُورٌ\n“Ғойн” ҳарфи Қуръони каримда 1221 марта такрорланиб келган.\nФа( ف )\nМахражи – олдинги икки устки тиш учи ва остки лабнинг ташқи тарафи. “Фа” шовқинли, жарангсиз ундош. У лаб ва тиш ўртасида пайдо бўлади. Ўзбек тилидаги “ф” ҳарфи бизга араб тилидан кирганлиги боис кўпинча ушбу ҳарф “п” бўлиб талаффуз қилинади. Шу сабаб Қуръони каримни тиловат қилганда бунга эътибор қаратиш лозим. Масалан, кўп ҳолларда “фий сабийлил-лаҳи” жумласи “пий сабийлил-лаҳи”, “афваажа” сўзи эса “аппажа” тарзида хато талаффуз қилиб кетилади. Шу сабаб “ф” ҳарфини махсус машқлар орқали пухта ўзлаштириб олиш керак бўлади. Масалан:\nنَخْسِفُ ، لاَ تَخَفْ ، فِى ، تَعْرِفُ ، أَنْفُسُكُمْ ، بِالْفَتْحِ ، وَٱلْفَجْرِ\nوَمَا ٱخْتَلَفَ فِيهِ ، خَفَّفَ ٱللهُ عَنْكُمْ ، وَإِنْ فَاتَكُمْ\nҚуръони каримдаги “фа” ҳарфиниг миқдори 8746 тани ташкил қилади.\nҚоф ( ق )\nМахражи – тилнинг туби билан юқори танглай. Бунда у ҳалқумга яқинроқ бўлади. Чуқур танглай орқаси ундоши, жарангсиз. Тил ўзагининг иштироки билан талаффуз қилинади. У ўзбек тилидаги “қ” ундоши каби талаффуз қилинади. Мисоллар:\nخَلَقَكُمْ ، يَنْقَلِبْ ، وَ لَئِنْ قُلْتَ ،ٱلْقَوِىُّ ، أَقَامُوا ، يَوْمَ ٱلْقِيَامَةِ\nيُنْفِقُ قُرُبَاتٍ ، طَرَائِقَ قِدَدًا ، حَقَّ قَدْرِهِ\nҚуръони каримда “қоф” ҳарфининг адади 7034 тани ташкил этади.\nКаф ( ك )\nМахражи – тилнинг туби билан юқори танглай. “Каф” ҳарфининг махражи “қоф”никига қараганда енгилроқ, у тил ўртасига яқин, ҳалқумдан узоқ. Ушбу ҳарф танглай ўртаси ундоши, жарангсиз. “Каф” ҳарфи ҳам ўзбек тилидаги “к” ҳарфи каби талаффуз қилинади. Мисоллар:\nنَكْتَلْ ، بِشِرْكِكُمْ ، مَنَاسِكَكُمْ ، يَنْكُثُونَ ، مَنْ كَانَ ، مَا لَكُمْ ، عَلِيًّا كَبِيرًا\nكَىْ نُسَبِّحَكَ كَثِيرًا * وَ نَذْكُرَكَ كَثِيرًا * إِنَّكَ كُنْتَ بِنَا بَصِيرًا\nҚуръони каримда “каф” ҳарфи 10497 марта такрорланиб келган.\nЛам ( ل )\nМахражи – тилнинг ўртасидан учигача бўлган жой. “Лам” тиш олди танглай ундошидир. Унинг талафузида тил учи танглай олдига ёпишиб туради ва икки ёнда қолган тор тирқишлар орқали ҳаво оқими ўтиб туради, нутқ аъзолари таранглашмайди. Араб тилидаги “лам” ўзбек тилидаги “л” ҳарфига нисбатан юмшоқроқ талаффуз қилинади. Фақат “Аллоҳ” сўзи бундан мустасно. Мисоллар:\nلَسَلَّطَهُمْ ، أَنْزَلْنَا ، ظَلَّلْنَا ، فَضَّلْنَا ، عَلَى ٱلله ، ٱللَّطِيفُ ، لاَ قِبَلَ لَهُمْ\nهُدًى لِّلْمُتَّقِينَ ، وَ لاَ ٱلضَّآلِّينَ ، لاَ مُبَدِّلَ لِكَلِمَاتِهِ\n“Лам” ҳарфи Қуръони каримда 14707 марта такрорланиб келган.\nМийм ( م )\nМахражи – икки лаб ораси. Бурун (ғунна) товуши, бу ундош икки лаб ўртасида талаффуз қилинади. Унинг талаффузида нутқ аъзолари таранглашмайди, худди “ба”никидаги сингари икки лаб бир-бирига ёпишиб туради. Мазкур ҳарф ўзбек тилидаги “м” каби талаффуз қилинади. Мисоллар:\nمَخْمَصَةٍ ، مَرَضٌ ، مَرْيَمَ ، عَمَّ ، مِمَّ ، لَمَّا ، إِذَا ٱلْمَوْءُودَةُ ، مِن مَّلْجَإٍ\nهُم مُّؤْمِنُونَ ، وَ مِمَّا رَزَقْنَاهُمْ يُنْفِقُونَ ، أَيُّكُمْ أَحْسَنُ عَمَلاً\n“Мийм” ҳарфининг Қуръони каримда миқдори 25732 тани ташкил этади.\nНувн ( ن )\nМахражи – тил учининг қуйи қисми. “Нувн” танглай олди товуши бўлиб, тил олдида талаффуз қилинади. Унинг талаффузида ҳам нутқ аъзолари таранглашмайди. Араб тилида “мийм” ва “нувн” ҳарфлари сирғалувчи бурун (яъни, ғунна) товушлари ҳисобланади.\n“Нувн” ҳарфи ўзбек тилидаги “н” сингари талаффуз қилинади. Масалан:\nوَ ٱنْحَرْ ، رَبِّ ٱلْعَالَمِينَ ، نَحْنُ نُسَبِّحُ ، قُلْ نَعَمْ ، جَنَّاتٍ ، يَنْهَوْنَ\nوَ أَنْزَلْنَا إِلَيْكُمْ نُورًا مُّبِينًا ، قُلْ أَعُوذُ بِرَبِّ ٱلنَّاسِ\nҚуръони каримда “нувн” ҳарфи 27269 марта такрорланиб келган.\nҲа ( ه )\nМахражи – ҳалқумнинг энг қуйи қисми. “Ҳа” (ушбу ҳарф ҳойи ҳавваз, деб ҳам юритилади) жарангсиз, шовқинли, сирғалувчи ундош. У бўғизда, товуш пайчаларининг ўзаро яқинлашган ва енгил таранглашган ҳолатида талаффуз қилинади. Талаффуз пайтида юмшоқ танглай кўтарилган, бурун бўшлиғига ўтиш йўли ёпиқ туради. Шунингдек, товуш пайчаларининг яқинлашувидан пайдо бўлган тирқиш орқали сиртга йўналаётган ҳаво оқими уларда бир оз қаршиликка учрайди. “Ҳа” товуши талаффузида нутқ аъзолари эркин вазиятда бўлади. Бундай товуш ўзбек тилида мавжуд. Масалан: “ҳаргиз”, “ҳазил”, “ҳаво” сўзларидаги “ҳ” ва араб алифбосидаги “ҳа” товуши бир-бирига айнан ўхшаш. Мисоллар:\nبَنَاهَا ، طَحَاهَا ، ضُحَاهَا ، قُلُوبُهُمْ ،ٱهْدِنَا ، سَمْعِهِمْ ، هُدًى ، أَبْصَارِهِمْ\nوَعْدَ ٱللهِ حَقٌّ ، إِنَّ ٱللهَ رَبِّى وَ رَبُّكُمْ فَاعْبُدُوهُ صلى هَذَا صِرَاطٌ مُّسْتَقِيمٌ\nЭслатма: الْعِهْنِ ، عَهْدٌ ، مَعَهُمْ сўзларидаги “ҳа” ҳарфини “ъайн” таъсирида ҳойи ҳутийга алиштириб юбормаслик лозим. Бунинг учун ушбу сўзларни шошилмасдан, дона-дона қилиб талаффуз қилиш талаб этилади.\nҚуръони каримда “ҳа” ундоши 14849 марта келган.\nВав ( و )\nМахражи – икки лаб ораси. “Вав” икки лаб ўртасида пайдо бўлувчи жарангли, сирғалувчи товуш. Унинг талаффузи ўзбек тилидаги “в”га мос келади, фақат бир оз фарқлироқ (бу ҳақда қуйида тўхталамиз). Масалан:\nوَٱلْوَالِدَاتُ ، وُجُوهٌ ، وَلِيُّهُمْ ، هُوَ وَٱلَّذِينَ ، وَٱلشَّمْسِ ، وِلْدَانٌ ، وُعِدْنَا\nجَنَّاتٍ وَ عُيُونٍ ، هُوَ وَٱلْمَلاَئِكَةُ ، مَا وَجَدْنَا عَلَيْهِ آبَآءَنَا\n“Вав” Қуръони каримда 24816 марта такрорланган.\nЙа ( ى )\nМахражи – тил ўртаси. “Йа” ҳарфи ўрта танглай сирғалувчи товушидир. Ушбу ҳарф талаффузи ҳам ўзбек тилидаги “й”га мос келади. Масалан:\nيُحْيِيكُمْ ، إِنْ يَقُولُونَ ، لِقَوْمٍ يُؤْمِنُونَ ، ٱلدُّنْيَا ، بُنْيَانٌ\nوَ إِذَا حُيِّيتُمْ بِتَحِيَّةٍ فَحَيُّوا بِأَحْسَنَ مِنْهَا أَوْ رُدُّوهَا\nҚуръони каримда “йа” ҳарфи 21964 ўринда келган.\nБаъзилар араб алифбосидаги ҳарфлар сонини йигирма саккизта, деб келтирадилар. Улар бу ҳолатда ҳамзани ҳарф қаторига киритмайдилар.\nБиз ушбу китобимизда араб тилидаги ҳарфларнинг фақатгина алоҳида кўринишини келтирдик. Ҳарфларнинг сўз бошида, сўз ўртаси ва охирида келадиган шаклларини Мунаввара Алихўжа Эшон қизининг “Қуръон ўқиш қоидалари” номли китобининг 8-29 бетларидан олишингиз мукин. Тошкент.: Мовароуннаҳр нашриёти, 2003.\nҲарф ва сўзларнинг ўқилиши берилганда аслият инобатга олинди. Бинобарин, “бе” ёки “те” эмас, “бá” , “та” деб, истеъло ҳарфлар фатҳа ҳаракатини олганида “а” эмас, “о” тарзида келтирилди. Бу усул гарчи тилга бир оз қийинроқ бўлса-да, лекин аслиятга яқиндир.\nБиз бу ҳарфни мазкур кўринишда келтиришимизга сабаб, ушбу ҳарфнинг “д” билан “з” ҳарфларининг ўртасида талаффуз қилишинидир. “Дзод” ҳарфининг тахминан 70% “д”, 30% “з” ҳарфидан иборат. Бу ҳолатда “д” ва “з” алоҳида эмас, балки ушбу икки ҳарф бир-бирига киргизилиб талаффуз қилинади. Буни яхшироқ тушуниш учун қуйида берилган махражларга мурожаат қилишингиз мумкин.\nҲарфлар талаффуз қилинишига келтириладиган мисолларнинг деярли барчаси Қуръони каримдан олинган.\nҲарфларни талаффуз қилишни ўзлаштиришда кўзгу ва техник жиҳозлардан фойдаланиш яхши натижа беради.\n“Аллоҳ” сўзининг ўқилишига доир қоидалар қуйида баён қилинади.\n“Вав” ҳарфи уч хил: аслий “вав”, мадли “вав” ва лийн “вав”ларга бўлинади. Аслий “вав” замма, фатҳа ёки касра ҳаракатларидан бирини олади. Мадли “вав”нинг махражи ҳалқум билан оғиз орасидаги бўшлиқдир. Мадли “вав”дан аввалги ҳарф ҳаракати замма бўлади. Лийн “вав” эса, икки лаб ўртасида талаффуз қилинади, лекин орада бироз очиқ жой қолади. Лийн “вав”дан олдинги ҳарф фатҳа ҳаракатини олади.\n“Йа” ҳарфи ҳам уч хил: аслий “йа”, мадли “йа” ва лийн “йа” турларига бўлинади. Аслий “йа” бирон ҳаракат (замма, фатҳа ёки касра)га эга бўлади. Мадли “йа”нинг махражи – ҳалқум билан оғиз орасидаги бўшлиқ. Мадли “йа”дан олдинги ҳарф ҳаракати касра бўлади. Лийн “йа” эса, тил ўртасида талаффуз қилинади. Лийн “йа”дан аввалги ҳарф ҳаракати фатҳа бўлади.


Жигар циррози қандай касаллик ва унга хос қандай яширин симптомлар бор? » Ўзбекистон янгиликлари – Zamin.uz\n, 13 2021, 21:11\n11 апр, 14:00 2 376 Ҳаёт тарзи\nУшбу касалликнинг даволашнинг ягона радикал усули – жигар кўчириб ўтказиш ҳисобланади. Лекин биринчи ёки иккинчи босқичларида аниқланса уни секинлаштириш ва ривожланишини олдини олиш мумкин.\nАёлларда 50 ёшдан кейин кузатилиш эҳтимоли юқори бўлган 8 касаллик 03 апр, 13:46\nЖигар саратонига олиб келадиган кутилмаган сабаб аниқланди 24 фев, 23:23\nҚайси ёшда касалликлар одамга кўпроқ «ёпишади»? 11 окт, 12:48\nҲар қандай касаллик инсон характери билан боғлиқ 21 сен, 19:15


09:48, 07.11.2019 // 15032\nКипр маблағ ўзлаштиришда гумон қилинган шахсларга берилган паспортларни қайтариб олмоқда\nКипр расмийлари хориж фуқароларига инвестициялар киритиш эвазига берилган 26 та паспортни қайтариб олди. Бу ҳақда мамлакат ички ишлар вазири Константинос Петридис маълум қилди, дея хабар беради Meduza.\nВазир айнан кимлар фуқароликдан маҳрум қилинганига аниқлик киритмади. Кипрнинг Sigmalive ресурси манбларига кўра, улар орасида 9 нафар Россия, 8 нафар Камбоджа ва 5 нафар Хитой фуқароси бор. Уларнинг оила аъзоларидан ҳам паспортлар олиб қўйилган.\nКипр президенти Никос Анастасиадис 4 ноябрь куни мамлакат паспортлари нотўғри берилишига оид 10-15 та «йўл қўйиб бўлмайдиган» ҳолатлар ҳақида гапирганди. Гап маблағ ўзлаштиришда гумон қилинган ёки «мустабид ҳукуматлар»га алоқадор шахсларга берилган ҳужжатлар ҳақида кетмоқда.\n12:44 Бугун // 195338\n02:33 Кеча // 193072\n00:47 Бугун // 125068


Архивы ЖАНУБИЙ АФРИКА - tafsilar.info\nЖанубий Африка: аёлларга бир нечта эрлар бўлишига рухсат берилади\n18 May 17:16 by Редакция\nЖанубий Африкада қонун лойиҳаси устида иш олиб борилди, унга кўра аёллар кўп эрли бўлишлари мумкин. Маҳаллий The South African газетасининг ёзишича, Жанубий Африканинг Ички ишлар вазирлиги никоҳ тўғрисидаги қонунга ўзгартиришлар киритишни таклиф қилган. Бўлим томонидан таклиф қилинган ўзгаришлар аёллар ва эркаклар ўртасида тенгликни таъминлаш учун ишлаб чиқилган, чунки Жанубий Африкада қонунчилик даражасида кўпхотинлиликка ёъл қўйилган.\nАЁЛбир нечтаЖАНУБИЙ АФРИКАЭРЭРКАКҚОНУНҚОНУН ЛОЙИҲАСИ\n22 Mart 18:24 by Редакция\nЖанубий Африка илгари сотиб олинган AstraZeneca вакцинасидан халос бўлди. Коронавирусга қарши эмлаш мамлакатда қўлланилмайди. Бу ҳақда Соғлиқни сақлаш вазирлиги раҳбари Звели Мкизе айтиб ўтди. “Соғлиқни сақлаш вазири Звели Мкизе сотиб олинган AstraZeneca вакциналари савдоси якунланганлигини эълон қилади. Вазирлик сўнгги ҳафталарда вакцинасини сотиб олиш бўйича гуруҳ вакцинани қабул қилувчи сифатида тайинлаган барча аъзо давлатларнинг талабларга жавоб